
Mokykis gyventi jau šiandien 


Vaikystėje mums buvo kalama, kad visa, kas sunkiai pa- 
siekiama, yra vertinga ir pagirtina, o visa, kas lengvai pa- 
siekiama, - nieko verta. Priešingai! 

Gėlę puoselėjame ne žibalu, o tuo, kas teikia jai malonu- 
mo: vandeniu, juodžemiu, šviesa, trąšomis. Tai padeda jai 
prasiskleisti. Panašiai nutinka ir mums: jei nuolat kartoja- 
ma: „Esi nevykėlis, melagis ir vagis“, tai ir tampama „ne- 
vykėliu, melagiu ir vagimi“. 

Tik giriami ir mylimi mes galime tapti patys geriausi... 
Mumis nesirūpino, nemylėjo vaikystėje? Puoselėkimės pa- 
tys ir pamirškime tokius senus išgyvenimus. Suteikime 
sau tai, ko mums stigo. Metas liautis būti savo gyvenimo 
stebėtojais, reikia pasistengti tapti jo kūrėjais ir svarbiau- 
siais veikėjais. 


Atsigręžk į savo praeitį 


Mums duotos kortos, kai dažnai labai daug reiškia lemtis. 
Vis dėlto jomis žaisti tenka mums patiems ir nuo mūsų pa- 
čių labiausiai priklauso, ką jos parodys. Po truputį reikia 
mokytis išvengti kliūčių ir nepraleisti galimybių. 

Iš tiesų per dažnai jaučiamės esą istorijos dalyviai, nors 
ją mums rašė tėvai ar seneliai - tai yra tie, kurie forma- 
vo mūsų mintį: mokytojai vaikystėje, paauglystėje ir net 
brandžiame amžiuje. Tad mes veikiame, visiškai nesuvok- 
dami savo galimybių. Bandome pastatyti namą su teptuku 
rankoje ar nutapyti paveikslą plaktuku. Tokia painiava ne- 
dovanotina! Dvi rankos, dvi kojos, galva, daugiau mažiau 


Įžanga 


prikimšta neteisingų minčių, penki pojūčiai, veikiantys 
anaiptol ne pagal galimybes, - štai taip pradedame savo 
kelionę. O kas mūsų laukia toliau? 

Pirmiausia reikia pasistengti pamiršti viską, ką mums 
kalte kalė į galvą, atsikratyti pasenusių įpročių, išsilaisvin- 
ti. Kam mums visos tos sampratos, kurias sugalvojome ne 
mes? Tegu rūgštus actas taps vynu. Iš naujo teks mokytis 
skaityti, rašyti, kalbėti, išreikšti tai, kas slypi pačiose mūsų 
sielos gelmėse: savo pačių tiesą! 

Metas išdrįsti pasakyti „ne“, išdrįsti sukilti, nepriimti 
to, kas mums atrodo nepriimtina. Metas ties bauginamu, 
bet gyvybiškai svarbiu sprendimo slenksčiu pagaliau ištar- 
ti: „Ką aš prarandu? Galiu ir laimėti!“ 


Gyvenk pasimėgaudamas 


Mums visiems duoti plaučiai, kuriuos reikia pripildyti oro, 
bet mes gaudome jį trumpais gurkšniais, rizikuodami už- 
dusti! 

O juk visa, kas gyva - augalai, gyvūnai, išskyrus mus, - 
siekdami aukščiausio pasimėgavimo laipsnio netausoja 
savo jėgų. Tarkim, medis visomis šaknimis siurbia motinos 
žemės syvus, kurie padės jam plėtoti energiją kamiene, pa- 
skui išleisti šakas, lapus ir išsiskleisti žiedams. Jis visomis 
savo jėgomis dalyvauja kūrybos procese, kuris vadinasi 
„būti“, „daryti“, „tapti“. Jis - tai pati kūryba, jungiamoji 
grandis tarp žemės ir dangaus. Saulėgrąža stiebiasi į sau- 
lę. Ir katė kasdien leidžia sau tai, kas jai teikia malonumo: 
baltutėlius patalus ir minkštą krėslą, kad galėtų nusnūsti, 
saulės spindulį, kad galėtų sušilti. O paukščio dienos dar- 
bus keičia žaidimai... Tai visa jų veikla. 

Sunkiausia kelionėje - peržengti slenkstį 


O mes? Tik nuo mūsų pačių priklauso, ar sugausime 
savo laimės paukštę. Tačiau mes bijome žengti žingsnį lai- 
mės link, Bijome, nes baimė užkoduota mūsų genuose. 

Metas išmokti įsiklausyti į savo norus, tai yra paklausy- 
ti savo kūno. Jam būdinga sava išmintis. 


Jis mieguistas, 
alkanas, 
ištroškęs, 
kai nori šokti, 
mylėtis, 
juoktis ar verkti... 
Tai paklausykime jo! 


Visą savo gyvenimą galime žaisti, mylėti, bendrau- 
ti - mėgautis juo. Gyvenimas - ne vien kova, turime teisę 
ir padykinėti, ir suklysti, vėl susiimti. Svarbiausia - nepa- 
miršti savo didžiausio tikslo: susikurti rojų žemėje. 

Žinoma, laikas, skirtas mums nuo gimimo ir akimirkos, 
kai turėsime palikti šią ašarų pakalnę, leisdamiesi galbūt į 
naujus nuotykius, išties trumpas. Bet galbūt ši riba ir nu- 
brėžta tam, kad paskubėtume? Galime kaupti išmintį, my- 
lėti... Tai nuostabu! 

Jeigu mes visiškai įsisąmonintume savo amžinybę, 
nebebūtume tokie kūrybingi. O įsprausti tarp atvykimo 
ir išvykimo, ištroškę meilės ir supratimo, galime sukurti 
arba nesukurti pasaulį, geresnį mums ir kitiems. Taip iš 
stebėtojų gyvenimas mus verčia tapti svarbiausiais jo vei- 
kėjais. 


Įžanga 


Kurk savo pasaulį 


Aplink mus vieni pamokslautojai: netrukus mokytojų bus 
daugiau nei mokinių... Ir kiekvieną kartą, kai tik kas nors 
atranda mažučiukę dėlionės dalelę, kad ir koks tai atradi- 
mas būtų - medicininis, mokslinis, filosofinis, jis tariasi at- 
radęs TIESĄ. Iš pažangos džiaugsmo kiekvienas skubame 
skelbti pasauliui, kad mūsų metodas - vienintelis tikrasis, 
ir nesuprantame, kad ta mažytė mūsų istorijos suvokimo 
dalelė niekas be kitų dalelių. Lyg vandens lašas, išdžiūs- 
tantis žemėje, jei jis nesusilieja su kitais upės lašais, kad 
nutekėtų į jūrą! 

Viena vienintelė idėja - mirusi idėja. Tikroji idėja iš- 
plaukia iš mūsų vaizduotės, sumyšta su kitomis, paskui ji 
yra lyginama, grupuojama, taip papildoma skirtumais. Ji 
gali egzistuoti tik nuolat plėtojama. 

Dažnai atsiranda mokslininkų, tvirtinančių, kad jie at- 
rado METODĄ, kuris padės išgydyti šias ar kitas ligas. O 
juk jei kiekvienas jų iš tiesų išplėtoja kokį nors naudingą 
požiūrį, tai ta nauja idėja, deja, paneigia kitas kaip vienin- 
telė tuo metu teisinga. 


Lašas po lašo ir akmenį pratašo 


Štai ir pavyzdys: „Vėžį lemia stresas!“ Nors šio teiginio 
autoriui būtų priminta Hirosima ir Černobylis, kai vienoje 
šeimoje per keletą kartų sutinkama ta pati liga, jis vis tiek 
stengtųsi pagrįsti savo hipotezę. 

O juk vėžys, kaip žinoma, gali atsirasti dėl streso lygiai 
taip kaip ir dėlišorinių aplinkos veiksnių (tabako, cheminių 
medžiagų ir t. t.), lygiai taip kaip ir dėl šeimyninio polinkio 

į šią ligą. Tačiau norima viską paaiškinti, skubama žinoti ir 
teigti. Ojuk truputis kuklumo nepakenktų! Ko gero, po ke- 
leto šimtų ar tūkstančių metų provaikaičių provaikaičiams 
mūsų pažinimo lygis atrodys žemas ir sukels juoką. 

Archeologai, ieškodami senųjų civilizacijų pėdsakų, el- 
giasi labai atsargiai: rastus daiktus valo vos priliesdami 
teptuku. Nejaugi praeitis vertinama labiau nei ateitis? Tie- 
sa, kartais mes pernelyg skubame. Aplink mus daugybė „ži- 
novų“, galybė įvairiausio plauko mokytojų, tarp jų - sektų 
nariai, o kur dar Bažnyčios hierarchai, kliudantys mums 
mąstyti patiems. Metas visa tai pamiršti! 

Apsivalykime nuo visų pragaištingų minčių savo pa- 
čių tiesa, savo pačių lūkesčiais ir nuojauta. O siekdami tai 
įgyvendinti išmokime informaciją, patenkančią iš išorės, 
atsirinkti. Taip dažnai girdime, kad esame per maži, nepa- 
kankamai išsilavinę (juk kas yra išsilavinimas valstiečiui, 
neturinčiam grūdo, arba kas yra išsilavinimas be išmin- 
ties?), kad anas išmano labiau ir geriau jo paklausyti, dary- 
ti taip, kaip jis sako... Ir toks požiūris dažnai mums būna 
naudingas, nes tuomet nebereikia svarstyti patiems: kas 
nors už mus įsipareigoja, pavadovauja ir gyvenimas tada 
atrodo paprastesnis... Vis dėlto taip niekada nepasieksime 
svarbiausio tikslo: būti laimingi. 


Išminčius klausia savęs, 
kvailys klausia kitų (kinų išmintis) 


Daugelis kalbame apie savo „dvasios paieškas“. Kas tai? 
Medžiui svarbiausia giliai įleisti šaknis, kad galėtų augti 
lapai ir vaisiai. Būti dvasingam - tai įsijausti, nuolat lavin- 
ti savo išmintį ir širdį. Be materijos negali būti išganymo: 

nėra medžio be šaknų, namo be pamatų! Šventajame Raš- 
te pasakyta: „Dievas kūrė siekdamas pažinti save“. Daili- 
ninkas, skulptorius ar muzikas kuria taip pat turėdamas 
tokį tikslą. Taigi pažinkime save per savo kūrinius, ar jie 
būtų meno, ar proto sritis: gimdydami vaiką ar statydami 
namą... O galbūt siekdami padaryti savo gyvenimą sėk- 
mingą, kupiną malonumų ir džiaugsmų. Jais, žinoma, tu- 
rime dalytis su kitais. 


Dešimt įsakymų siekiant 
gero gyvenimo 


Šiuos dešimt laimės įsakymų padiktavo kartais net labai 
sunkus gyvenimas. Lengvai įgyvendinami, jie gali suteikti 
mums malonumą, padėti nusibrėžti aiškų savo gyvenimo 
tikslą, išmokti džiaugtis, mylėti save. Nereikia labai di- 
delių pokyčių, užteks šiuos įsakymus taikyti pamažėle ir 
mūsų pilka kasdienybė po truputį virs gyvenimu, teikian- 
čiu laimės. 

Juos padiktavo sveikas protas, nes paprastai keliauja- 
me aklai, su skausmu širdyje, kurį bandome dangstyti... 
praeities gailesčiu, ateities viltimis, visišku atotrūkiu nuo 
dabarties. O juk puikiai nugyventa diena ir kuria rytdieną. 
Siekdami patenkinti savo norus ir troškimus, sukaupkime 
visas jėgas jau šią akimirką. Norėdami pajusti gyvenimo 
skonį, pasitelkime visus penkis pojūčius: domėkimės gro- 
žiu, malonumais, augalais, gyvūnais, puikiai atliktu savo 
darbu, kitų žmonių kūryba, šviesa, nebyliu šešėliu! Visa ko 
pagrindas ir yra tikroji tiesa, kurią privalu mums atskleisti 
ir taip pažadinti slėpiningas savo sielos gelmes. 

Malonumas - jaunesnysis laimės brolis: jei kasdien su- 
teiksime sau malonumą, būsime pasiruošę išgyventi laimę 
tą dieną, kai ją sutiksime. Niekas geriau už mus pačius ne- 
žino, ko mums reikia. Šioje knygoje yra pateikiama dešimt 
laimės įsakymų, bet geriausia pasinaudoti tais, kurie pa- 
tiems atrodo priimtini, arba susikurti naujų. Šia knyga sie- 
kiama paskatinti veikti! 


Jei iš dangaus krinta datulė, 
prasižiok (kinų išmintis) 


Pirmas įsakymas 

Kokie bjaurūs tie ankstyvi rytai, kai žadintuvo skambutis 
išverčia mus iš lovos... Paskui mūsų laukia įprasta proce- 
dūra: dušas, kava, sumuštinis, nurytas stačiomis, autobu- 
sas ar automobilis, ir mes panyrame į spūstį, šurmulį, tar- 
šą. Tarsi būtume iš lovos pakilę ne ta koja, veido nepalieka 
rūškana išraiška: „Pakeleiviai nei gražūs, nei malonūs!“ 
Įniršis perkreipia burną, akys dega neapykanta: „Na ir gy- 
venimėlis!..“ 

Bet šis scenarijus gali būti ir visiškai kitoks, nes jis pri- 
klauso tik nuo mūsų pačių... Kam geriau už mus žinoti, kas 
mums teikia malonumo? 


Pojūčius semk rieškučiom 


Žadintuvas juk gali suskambėti ir pusvalandžiu anksčiau - 
šį laiką paskirkime sau... 

Esame apdovanoti penkiais pojūčiais, tai lyg penkerios 
durys, kurias pravėrus galima patirti malonumą... Putos 
vonioje, skanūs pusryčiai, ausį glostanti muzika... Žiū, už 
lango šviečia saulė! O gal vis dėlto lyja? Bet juk motulei 
žemei reikia lietaus! Liko keletas laisvų minučių?.. Ta pro- 
ga paskambinkime draugui, palinkėkime jam labo ryto... 
Pusvalandis vien sau, juk tai tikra palaima! 

Kiekvienas jį gali praleisti kaip panorėjęs... Vieni, pla- 
čiai atlapoję langus, giliai kvėpuodami, atlieka mankštą 
ar medituoja. Kiti, patogiai įsitaisę lovose ir pasirąžę kaip 
katinai, gardžiuojasi šiltais raguoliais su kava. Pirmi gal- 
būt nusiprausia po dušu ir energingai išsitrina ašutine 
pirštine. Antri palaimingai ilsisi putų ar kvapaus aliejaus 
vonioje. 


Pirmas įsakymas + | 


Mums reikia tiek nedaug - prabusti ir pažvelgti į pa- 
saulį laimės akimis. Labai svarbus pirmas ryto įspūdis, to- 
dėl mūsų akį turi glostyti graži aplinka: paveikslai, dailūs 
baldai. 


Nesitenkink mažu. Iš gyvenimo reikalauk 
daug ir turėsi daug 


Žmonės gyvena niūriuose butuose, mat tai tik laikina 
stotelė... Nesąmonė! 

Praeitis - laikas, ateitis - laikas, dabartis - amžinybė. 
Kiekviena dabarties akimirka gali nulemti mūsų rytdieną, 
taigi šiandiena be galo svarbi. Kiekviena maloni gyvenimo 
akimirka gali tapti tikru stebuklu, jei tik patys to labai pa- 
norėsime. Galbūt po mūsų langu auga medis? Ir mieste pau- 
kščiai nešykšti giesmių... 

Ar mūsų akį glosto kambario spalva? O gal šiąnakt su- 
sapnavome košmarišką sapną? Jis išduoda, kad gyvenimas 
klostosi ne itin palankia mums linkme. Ryte, prieš puldami 
prie dienos darbų, galėtume apie visa tai pamąstyti: ko no- 
rime iš gyvenimo, ar pakankamai stengiamės, kad įgyven- 
dintume savo norus, ką sau draudžiame, o ką leidžiame. 


Mylėk save 


Dažnai sau esame griežtesni, negu mūsų mokytojai ar tė- 
vai mums buvo vaikystėje... Vos dirstelėjus į veidrodį nu- 
skamba griežtas nuosprendis ir prasideda ta pati priekaištų 
giesmelė: „Nekaip atrodau, veidą išvagojo gili raukšlė, kur 
tokios išvaizdos gali pasirodyti...“ Būkime sau atlaidesni! 

Skirkime sau ketvirtį valandos ar visą pusvalandį, per kurį 
galima išnaudoti kelias ramybės akimirkas, apgalvoti, ku- 
rią užduotį reikia pavesti kitam, kad darbo diena paleng- 
vėtų. Šis auštant sau skirtas laikas skatina mus į gyvenimą 
žvelgti kūrybiškai... 

Svarbiausia - geri mūsų ketinimai ir optimistinis po- 
žiūris į gyvenimą. Vienoje sanskrito kalba rašytoje po- 
emoje sakoma: „Šypsokis prasidedančiai dienai“. Nusi- 
šypsokime tam apsnūdusiam žmogeliui, atsispindinčiam 
veidrodyje... Žvelkime į gyvenimą linksmiau: su didoka 
nosimi atrodome solidžiau! Ratilai apie akis mums teikia 
romantiškumo, o papildomi kilogramai - švelnią, gera- 
širdišką veido išraišką! Ir t. t. Pralinksmėję pagulėkime 
kvapioje vonioje ar pasiklausykime mėgstamos dainos, 
pasigardžiuokime bandele su aviečių uogiene, kuri sugun- 
dytų ir šventąjį... Nebijokime plačiai pasirąžyti... Tegul 
iš burnos išsprūsta palaimingas atodūsis... Šypsokimės 
prasidedančiai dienai, kuri priklauso ir nuo šio ankstaus 
ryto. Kabinkimės į gyvenimą visomis jėgomis, triaukš- 
dami nuostabią kaimišką duoną, kurią pirkome vakar... 
Gyvenimas taps gražus, jei patys jį nudažysime ryškiomis 
spalvomis. Praverkime spintą... Ką rengtis? Šiandien lau- 
kia susitikimas su generaliniu direktoriumi? Tokiu atveju 
puikiai tiks santūrus kostiumas, kurio nepriekaištingas 
kirpimas teiks mums orumo... O gal ši darbo diena nusi- 
mato trumpesnė? Tuomet drąsiai rinkimės laisvesnį dra- 
bužį... 


Sunku tamsiame kambaryje 
gaudyti juodą katę, ypač jei jos ten nėra 
(kinų išmintis) 


Pirmas įsakymas + 1 


Nepaprastas praregėjimas 


Bet kaip dėl vaikų? Sutuoktinio? Mūsų miela šilta šyp- 
sena papirks ir juos. Pralinksmėję jie grąžins mums tą 
džiugesį, kurį gavo iš mūsų. Evangelijoje sakoma: „Duoki- 
te - ir jums bus grąžinta“. Tai darykime iš ankstaus ryto! 
Pirmiausia pasistenkime pralinksmėti patys ir paskui 
gerą nuotaiką dovanokime... artimiesiems... Užtenka pa- 
justi žvilgsnio, gesto, šypsenos ar prisilietimo galią ir mes 
suprasime turį burtų lazdelę, kuri gali paversti pasau- 
lį Tūkstančio ir Vieno Ryto rūmais. Suvokę, kad niekas, 
ničniekas mums negali pagelbėti geriau už mus pačius, 
suprasime, jog viskas mūsų pačių rankose. Esame savo 
likimo kalviai. 


Saulė šviečia visiems (romėnų išmintis) 


Rytas - pirma muzikinės dienos partitūros nata. Išgau- 
kime darnų garsą, kuris nulems dienos toną... Ir kaip Si- 
ranas galėsime pasakyti: „Aš patiekiu ją sau su pakankamu 
dvasios pakilimu, nes nenoriu leisti, kad tai už mane pa- 
darytų kas nors kitas!“ 

Esti rytų, kai skubame, esti rytų, kai tingime, esti tie- 
siog malonių rytų... Kad ir kokie jie būtų, nepamirškime 
savo norų... Pasilepinkime, patinginiaukime, o gal, prie- 
šingai, panirkime į veiklą... O svarbiausia, leiskime sau 
gyventi taip, kaip mums patiems patinka. Pamiršę liūdesį, 
kaltės jausmą, susikurkime pusvalandį rojaus, kuriuo gali- 
me pasidžiaugti ir su artimaisiais. Taip ne tik patys patirsi- 
me laimės akimirkų, bet ir parodysime į ją kelius kitiems. 
Ir džiugi ryto nuotaika mus lydės visą dieną! 

Šypsena - geriausias mūsų ginklas. Ji keičia pasaulį: daro 
ji geresnį. Šypsena paskatina šypseną, kartu draugiškus 
jausmus. Tad nuo ryto papuoškime ja savo lūpas: žiūrėki- 
me į veidrodį ir šypsokimės. Visą dieną išlikime geros nuo- 
taikos, tada ir pakeleiviai mums bus malonūs! Retai kada 
žmogus neatsako šypsena į šypseną. Tad nebijokime šyp- 
sotis ir pasveikinti kaimyno. Jis blogos nuotaikos? Nusi- 
šypsokime! 


Žodžiai — tik lapai, 
poelgiai - vaisiai (britų išmintis) 


Vos pramerkę akis šypsokimės. Šypsokimės, šypsoki- 
mės ir dar kartą šypsokimės! Jeigu pasiduosime blogai 
nuotaikai, visa diena atrodys pilka. Bloga nuotaika užkre- 
čiama! Nesutarsime su draugais, vaikais ir visais tais, su 
kuriais susidursime. Gyvenimas iš tiesų nusidažys juoda 
spalva... 


Kai pasaulis tampa geresnis 


Sakoma, kad ką pasėsi, tą ir pjausi. Taigi, ponios ir ponai, 
perfrazuodami žymųjį posakį, nusišypsokime pirmieji! At- 
merkiame akis ir lyja? Papuoškime lūpas šypsena - žemei 
reikia lietaus! Šviečia saulutė? Puiku, pasidžiaukime jos 
šviesa!.. Kavos aromatas pasklido po visus namus? Įkvėp- 
kime pasigardžiuodami. Šypsokimės nuo pat ryto viskam, 
kas juda - namie, laiptinėje, parduotuvėje, gatvėje, kavi- 
nėje, automobilyje... Tiek nedaug reikia, kad mūsų diena 
virstų kaitria vasara, kad išsklaidytume ūką kaimynų aky- 

se, tik nusišypsoti! Dar vienas kitas šypsnis troleibuse, ir 
pasaulis tampa geresnis. 


Tas, kuris pyksta, pasmerktas dvigubam 
vargui: vargui pykti ir vargui atsitokėti 


Kas nors ryte stumteli, įsispraudžia prieš pat nosį, 
aplenkęs mūsų automobilį? Atsigręžkime į jį su kerinčia 
šypsena lūpose - taip bus nuginkluoti didžiausi padaužos. 
Kartą su draugais buvome besitraukią, kai į mūsų nusi- 
žiūrėtą vietelę mašiną pabandė įsprausti keturi jaunuoliai. 
Draugai paleido gerklę iš įniršio. Tai neapsakomai pra- 
džiugino keturis padaužas - jiems to ir tereikėjo. Papra- 
šiau vyrus nusiraminti. „Palikite šį reikalą man“. Manda- 
giai priėjau prie vairuotojo durelių ir paklausiau: „Ar būtų 
patikę, jei kas taip būtų padaręs jums?“ Ir paprašiau palikti 
aikštelę. „Būtų malonu, jei nedarytumėte kitiems to, ko 
nenorėtumėt sulaukti iš kitų“. Jie man atsakė: „Bet jūsų 
bičiuliai ne tokie mieli kaip jūs“. „Tuomet padarykite tai 
dėl manęs“, - nusijuokiau. Ir, didžiai mano nuostabai, šie 
keturi jaunuoliai be jokių kalbų pasitraukė iš vietos. O aš 
daviau sau žodį ateityje ne bambėti, bet griebtis magiš- 
ko ginklo - geros nuotaikos. Jos galia nepaprasta, ji netgi 
veiksmingesnė už įtikinamus žodžius. Ji nuginkluoja ir 
pačius didžiausius nedorėlius. 


Būk atidesnis kitiems! 
Pats nemaloniausias asmuo retai kada atsispiria šypse- 


nai. Tad sumanę nueiti į biurą, dirbtuvę, parduotuvę rūpes- 
tingai pasiruoškime, kaip kad ruošiasi savo pasirodymui 

primadona - mūsų laukia publika. „Sveiki, kaip sekasi?“ — 
ištarkime ne puse lūpų, abejingai, nesidomėdami aplinki- 
niais, o su ypatinga atida kiekvienam. Džiugiai nustebsime 
pamatę, kaip pragiedrėja paniurę, nuo pat ankstaus ryto 
suirzę veidai. Geriausia dovana, kurią galime dovanoti ap- 
linkiniams, tai suteikti jiems progą atsakyti mums tuo pa- 
čiu. Jie panorės mums dovanoti savo gerumą. 


Grįžtamasis ryšys 


Ne tik gera, bet ir bloga nuotaika užkrečiama. Negailėkime 
aplinkiniams to, ko norime sulaukti iš jų. Gauta ar pasiųsta 
šypsena yra pati nuostabiausia dovana. Ir prastai nusiteikę 
galime papuošti lūpas šypsena. Net ir šiek tiek priverstinė, 
ji sulauks atgarsio daugybėje sielų. Šios grąžins mums gerą 
savijautą su kaupu! 


Prieš nedalią - giedra širdimi 


Amerikos mokslininkai šypsena pabandė gydyti tam 
tikrus psichikos sutrikimus. Šis eksperimentas parodė, 
kad kūnas padeda dvasiai, o dvasia - kūnui. Būdami pasi- 
ligoję išsikapstyti galime minties galia. Šypsena gali padėti 
patirti netgi ekstazę... Kiekvieną kartą, kai juodos mintys 
apsėda mūsų sielą, užsimerkime ir pabandykime įsivaiz- 
duoti besišypsančio Budos veidelį. Tegu ši giedra nuotaika 
pasieks toliausias mūsų sielos kerteles, galiausiai prasiverš 
šypsena lūpose. 

Juokas teikia malonumo: galime pasijuokti iš gero 
pokšto ir pasišaipyti iš parpuolusio žmogaus... Vis dėlto 

šypsena - tai meilė. Šypsotis aplinkiniams - vadinasi, paro- 
dyti jiems dėmesį ir palankumą. Jei kuriam nors piktam 
žmogui nėra tai priimtina, nieko baisaus, toks gyvenimas! 
Svarbiausia - nesutrikti, išsaugoti ramybę ir gerą nuotai- 
ką... Kas nors nepagrįstai mus užsipuola? Nemalonu, bet 
nereikia to imti į širdį. Tiesiog jam šiandien bloga diena, ir 
tiek. Net ir tokiu atveju geriausia išlikti geranoriškam, nes 
pyktis kenkia mums patiems. 


Ten, kur žmonės myli vienas kitą, 
nebūna nakties (afrikiečių išmintis) 


Negalime mylėti visų, kuriuos sutinkame savo kely- 
je... Kartais sunku pakęsti kai kuriuos būdo bruožus, nors 
vieno akyse jie nedovanotini, o kitam gali atrodyti labai 
mieli. Nieko nepadarysi: net ir būdami tos pačios žemės 
vaikai, nesame drėbti iš vieno molio. Kiekvienam skirta 
nugyventi savo gyvenimą, kiekvienas savitai vertingas. 
Bet tai dar ne priežastis dalytis viena lova... Visaapimanti 
meilė - dvasinė nuostata, kasdienis gyvenimas - visai kas 
kita... Mums yra kalte įkalta: „Mus labiausiai erzina tas 
kito žmogaus bruožas, kurį turime patys“. Juk niekas nėra 
girdėjęs, kad širdies ląstelės būtų prilyginamos kepenų ląs- 
telėms... Tokiu atveju ir tas, kuris nepakenčia šykštuolių, 
pats turėtų turėti šį būdo bruožą. Bet juk tai reta išimtis. 
Priešingai, nuo La Fontaino laikų visi žino, kad žiogas ir 
skruzdėlė negali glaustis po vienu stogu - pernelyg didelės 
priešingybės. 

Iš kur ta keista 
nepaaiškinama neapykanta? 


Troleibuse atsisėdę šalia nepažįstamo žmogaus galime pa- 
justi jam neapykantą. Kodėl negalime pakęsti žmogaus, 
kurio nepažįstame! Ir kaip įvardyti tą jausmą, kuris verčia 
nekęsti kito? Tą akimirką, kai pasijutę nejaukiai pažvelgia- 
me į šią nemalonią esatį (kaip keista!), tas veidas, toji esa- 
tis sustiprina šį mūsų pojūtį. Lyg niekur nieko persėdame 
į kitą vietą... 


Neverta savęs kankinti 


Negaliu pakęsti riboto proto, smulkmeniškų žmonių... 
Net jei jie užima labai aukštą padėtį. Bet ar dėl to turėčiau 
pajusti kaltę? Šie žmonės man netrukdo gyventi. Tiesiog 
jie nėra mano gyvenimo dalis ir mūsų keliai negali susi- 
kirsti. Ir juos aš galiu apdovanoti šypsena. 


Jaunystėje — gražus veidas, 
senatvėje - graži siela (skandinavų išmintis) 


Gyvenimas mane išmokė mėgautis skirtumais. Kai bu- 
vau dvidešimties, man patiko žmonės, kurie galvojo taip 
pat kaip aš. Šiandien esu šiek tiek vyresnė ir mėgstu žmo- 
nes, kurių kitokia gyvenimo samprata, kitokia nei mano 
galvosena - jie man parodo naujų kelių, kurie atveria dau- 
giau galimybių. 

Mokiniai dažnai man dovanoja dovanėlių. Tai mane 
džiugina. Toks gestas man reiškia ne padėką, o tiesiog: 
„Esu patenkintas“. Jis lyg savitas šypsnys... Taip gaunu 

meilės, kuri reiškiama gėlėmis ir nedidelėmis dovanėlė- 
mis, nes gyvenimas — mainai. Ne sandėris, o natūrali apy- 
varta... Ir šypsena - laimingas bilietas į abu galus. Siųskite 
ją- irji grįš... 

Penki mūsų pojūčiai - tai penkeri vartai į gyvenimą... Iš- 
mokime juos panaudoti - klausyti, žiūrėti, uosti, lytėti, ra- 
gauti savo malonumui... 

Kam laukti atostogų, kad vėl pastebėtume bundančio 
miesto žavesį? Galime tai padaryti tuojau pat: užuot įsi- 
maišę į srautą skubančių žmonių rūškana išraiška, ausinu- 
kų užspaustomis ausimis, daugybės zombių, kurie gyvena 
„darbas - namai“ ritmu, atverkime langus pirmiesiems 
automobilių kvapams ir gausmui. Tai jie skelbia, kad pra- 
sideda nauja diena. Galbūt šie kvapai ir garsai erzina, bet 
drauge ir jaudina, pažadina mūsų vaizduotę. Jie - dalis ne- 
paliaujamai besikartojančio scenarijaus, suteikiančio kas- 
dienybei jos ramų grožį. Iš įpročio pamirštame pasimėgau- 
ti visais pojūčiais. 

Metas išmokti panaudoti tuos lobius, kurie mums pa- 
siekiami. Beveik kiekvieną dieną patiriame tai, kas nema- 
lonu: uodžiame bjaurius kvapus, klausomės, kaip riaumoja 
automobiliai ar griaudi tranki muzika, o kur dar žmonių 
spūstis. Nesipriešindami panyrame į šią bjaurastį- ir 
mūsų diena nepataisomai sužlugdyta. Pro savo pojūčių 
vartus įsileidžiame tai, kas bloga, kas kelia skausmą, ne- 
malonumus... 


Pasaulis aukštyn kojom 


Televizija irgi teperduoda informaciją apie katastrofas, 
nelaimingus atsitikimus, smurtą ir t. t. Bet galbūt pasitel- 
kę visus penkis pojūčius galėtume atrasti daugybę malo- 
nių, gražių dalykų? Kodėl neįsižiūrėjus į pumpurus pavasa- 
rį, lapus rudenį, paminklų grožį, debesis virš mūsų galvos, 
laivus upėje, spalvų gamą, kurią mums siūlo saulėlydžiai ir 
saulėtekiai?.. 

Galbūt mums nenusišypsojo laimė gyventi kaime, bet 
juk bet kuriame pasaulio mieste yra medžių! Miestai gali 
būti žavūs savo architektūra, senu grindiniu, meno kūri- 
niais, išskirtiniais kvapais... Kiekvienas kampelis turi sa- 
vitą stilių ar nepaprastą istoriją... Žinoma, yra ypač atgra- 
sios aplinkos, tačiau niekas mums nekliudo pasistatyti ant 
stalo vazelę su gėlėmis, įsižiūrėti į malonų veidą. Metas 
nukreipti žvilgsnį ten, kur mums patinka - ne į bjauras- 
tį, ne į tai, kas kelia grėsmę. Gatvėje niekas mūsų neverčia 
spoksoti į šiukšliadėžes ar atidarius tirti jų turinį. Antraip 
prarasime sugebėjimą pastebėti dangumi plaukiančius de- 
besis, žvilgsniu palydėti praskrendančius paukščius, gėrė- 
tis parduotuvių vitrinomis ar tiesiog pasikeisti šypsena su 
praeiviu... Pagaliau visas grožis, kurį mums suteikia gatvė, 
neteks prasmės. 

Mes galime praplėsti savo erdvę. Sakysite, aštuonias va- 
landas per dieną praleidžiame biure užsidirbdami duonos 
kąsnį! Bet juk galime jas praleisti turiningai: juokauti, ben- 
drauti. Reikia tik panorėti ir pasaulis puls po mūsų kojom. 


Grįžk į gamtą 


Tai nereiškia atsisakyti tikrovės. Priešingai. Kaire ausimi 
įsiklausykime, kaip srūva upeliai, paskui šis garsas pasieks 
ir dešinę ausį - ir štai vanduo jau šniokščia stereogarsu. 
Vandens, žolės, lapų kvapas... Aplink tiek malonumų. Ma- 
lonumas - jaunesnysis laimės brolis ir mes galime patirti jį 
kas dieną. Jis nieko nekainuoja ir yra neišsemiamas! Kaup- 
kime jo atsargas - ir tą dieną, kai priartės laimės traukinys, 
suspėsime į jį. 

Kiekvienąkart džiaugdamiesi išjudiname daugybę 
neuronų ryšių, paskatinančių nervinius impulsus. Jei ne- 
teiksime savo pojūčiams peno, smegenys praras funkci- 
ją - neperduos kūnui įspūdžių. Ir mūsų mintys taps pa- 
drikos... 

Pasitelkę penkis pojūčius tarsi grįžtame prie pačių savo 
šaknų: gyvenimo laukinės gamtos sąlygomis, kai buvo 
ypač svarbi rega, klausa ir uoslė. Kartais sakoma: „Negaliu 
to pakęsti“. Galbūt tai lemia pati mūsų prigimtis. Iš tie- 
sų svetimas kvapas kartais mums būna nepakenčiamas, o 
kartais ir labai malonus. Kai per pietų pertrauką įžengia- 
me į kavinę, kurioje tvyro mėsos kvapas, mūsų smegenys 
gauna informaciją - nuo šios ir priklausys, ar panorėsime 
čia likti pietauti. 


Ne tik protas valdo pasaulį 


Atsirinkti, kas mums tinkama ar netinkama, išmoks- 
tame per pojūčius. Jeigu pradedame nebeteikti reikšmės 
tam, kas mums malonu, ir tam, kas nemalonu, po truputį 
prarandame savo tapatybę. Leidžiamės alinami muzikos, 
kuri nėra mūsų ausiai maloni, nebemokame stebėti, uos- 
ti, ragauti, net praradome įprotį liesti - rankomis pajusti 
savo kūno švelnumą, pagalvės malonią glamonę. Neleisda- 
mi palaimai skverbtis pro visus kūno vartus, pamažu atsi- 
sakome pačios savo esybės. 

Protas tapo vieninteliu šeimininku. Tai tarsi orkestras 
su dirigentu, bet be muzikantų. Nes ką gali muzikantai, tai 
yra jutimai, jei jie nebemoka naudotis savo instrumentais? 
Palyginti su gyvūnais, daug praradome! Skvarbios jų akys 
regi daug toliau, ausys pagauna garsus per milžinišką at- 

stumą, uoslė perspėja apie tolumoje tykantį pavojų... O 
kaip reta gyvūnų, kurie apsinuodytų maistu! Jie instink- 
tyviai atsirenka, kas jiems tinka. Nuo pačios mažumės gy- 
vūnai per savo motiną mokosi pažinti pasaulį: žaisdami, 
liesdami, tai yra lytėdami. 


Vanduo stovėdamas genda 


Pažadinkime tolimąją atmintį, kad atgautume natūralų 
gyvenimo ritmą... Kaip gentys, neteisingai vadinamos pri- 
mityviomis, bet sugebėjusios išsaugoti ryšį tarp savo kūno 
ir gamtos. 

Ir gyvūnai išsaugojo tuos pojūčius, kuriuos mes prara- 
dome. Žiū, prieš pat žemės drebėjimą paukščiai ir daugelis 
kitų rūšių gyvūnų pradeda slėptis. Kad ir kaip ten būtų, 
mes išsaugojome tūkstantmetę atmintį. Tereikia išmokti 
ja naudotis... Įgijome intelektą, bet praradome kitus mat- 
menis: savo mineralinės, augalinės, gyvūniškosios dalies 
atmintį, tai yra kolektyvinę pasąmonę. Visas savo jėgas 
skyrėme intelektui lavinti ir pamiršome visus savyje sly- 
pinčius turtus, iš kurių galime semtis informacijos. Kitaip 
nei, tarkim, šunys, mes nebegirdime ultragarso. Aš vis dėl- 
to menu tris kartus jį girdėjusi. Kai pabandžiau išgirsti dar 
kartą, mano pastangos buvo veltui. Kodėl? Ogi mano inte- 
lektas man sakė: „Aš turiu tai išgirsti“. Pasitelkę protą pra- 
randame instinktus, kurie prasiskverbia į mus natūraliai, 
spontaniškai. Taip tarsi tampame savo gyvenimo stebėto- 
jais, nes bijome veikti. 


Išminties įgyjama tik metams bėgant 

Mūsų kūnas gali būti puikus informacijos šaltinis. Klau- 
sytis jo - tai klausytis savito išminties balso. Pasak Pasca- 
lio, kūno poreikiai protui nepaklūsta. Vis dėlto kūnas gali 
tarnauti protui, o protas - kūnui. Kaip dažnai šūktelime: 
„Jau trylikta valanda! Laikas pietauti“. Nors nesame alka- 
ni... Arba: „Metas gulti“. Nors nenorime miego... O gyvū- 
nai visada užmiega tada, kai jaučiasi pavargę. Liaukimės 
veikę priešingai, negu reikalauja mūsų kūnas... 

Visą gyvenimą stengiamės jį apgauti, rizikuodami su- 
sirgti. Kam versti save klausytis garsų, kurie mūsų ausiai 
nemalonūs, žiūrėti į tai, kas netraukia akies, valgyti neiš- 
alkus? Vis rečiau galime rinktis. Ir štai dėl to privalome pa- 
sinaudoti kiekviena proga. 

Daliai žmonių patinka priverstiniai santykiai. Vienas 
mano draugas gyvena šalia oro uosto ir nesiruošia keltis 
kitur. Jis yra įsitikinęs, kad kiti turi šokti pagal jo dūde- 
lę. Kai kurie panašiai samprotaujantys žmonės dvidešimt 
metų kenčia nemielą darbą, nemylimą vyrą ar nemylimą 
moterį bijodami rizikuoti... 

Bijome nežinomybės: nepažįstamų kvapų, negirdėtų 
garsų... Taip išsižadame atradimų, kurie mums gali būti 
reikšmingi. Pernelyg daug reikšmės ėmėme teikti estetikai. 
Bet juk iš pirmo žvilgsnio graži dėžė gali būti ir tuščia... Dėl 
to taip svarbu prisiminti savo penkis pojūčius ir leisti jiems 
visiems veikti kartu. Galbūt tas, kuris netraukia akies, turi 
nuostabų balsą ir priešingai. Pasikliaudami vienu vieninte- 
liu pojūčiu galime prarasti labai daug. 

Pasikliauk instinktais 


Vadovaukimės visais savo pojūčiais, nes tai vienintelis 
būdas nesuklysti. Juk jei kas nors mus siekia apgauti, su- 
stabdo šeštasis jausmas! Tik paisydami visų trijų: kūno, 
dvasios ir proto, galime priartėti prie kito pasaulio. Jeigu 
pasitelkiame vien tik savo emocijas, aklai žengiame į prie- 
kį, visiškai išmušti iš vėžių. O jei intelektą, klaidžiojame 
analizės labirinte! Pagaliau vadovaudamiesi tik instink- 
tais neturėtume pražūti, nes jie kyla iš pačios mūsų pri- 
gimties. 


Geriau vieną dieną riaumoti kaip liūtui, 
negu šimtą metų bliauti 
kaip avinui (italų išmintis) 


Daugelis esame įsitikinę, kad tam, jog susikauptume 
ties kokiu nors uždaviniu, mąstydami turime užverti var- 
tus bet kuriam pojūčiui... O juk galima kuo puikiausiai nau- 
dotis jutimais ir tuo pačiu metu stebėti, kas vyksta mūsų 
viduje. Užsimerkę regime tam tikras šviesas, girdime tam 
tikrus garsus... Pojūčiai įsiskverbia į mūsų sapnus ir nuo- 
lat mums siunčia pranešimus apie išorinę ir vidinę tikrovę. 
Galime sapnuose pajusti kvapus, regėti spalvotas vizijas, 
jausti pasimėgavimą ar skausmą. 

Tam tikra muzika, tarkim, afrikietiški ritmai, kartais 
paliečia toliausias mūsų sielos kerteles, galime patirti eks- 
tazę... Tačiau ne visi. Kad taip atsitiktų, muzikos garsai 
turi mums patikti. Vieni žmonės virpa klausydami Bacho, 
o kiti - ne. Galime nemėgti muzikos. Geriau liesti, jausti. 
Kad ir kaip būtų, svarbiausia - neatsiriboti, neužverti var- 

tų. Ir, žinoma, palikti kaip galima platesnę erdvę tam, kas 
teikia malonumo. Po truputį mūsų jutimai sustiprės ir pa- 
saulis nusidažys kitomis spalvomis. 

Negalime mąstyti apie du dalykus iš karto. Jei galvosi- 
me apie malonius dalykus, liks vis mažiau vietos blogoms 
mintims. Ir mes galėsime atsispirti viskam, kas gali būti 
nemalonu ir kas paprastai mūsų neaplenkia. Daugelis tai 
vadina „teigiamu mąstymu“. Truputis įgūdžių - ir pradė- 
sime stebinti save, nes spinduliuodami gerą energiją pa- 
dėsime aplinkiniams vien tik savo buvimu... Pasaulį išju- 
diname ne kaupdami visą jo bjaurastį, o savo entuziazmu, 
tikėjimu, svajomis. Visi didieji menininkai, mokslininkai 
pradėjo nuo svajų. Išmokime skleisti gėrį - būkime lyg gi- 
taros stygos, kurias užgavus suvirpa siela... 


Ketvirtas įsakymas 


38 


10 laimės įsakymų 


Nuo pat vaikystės darbas užima tam tikrą vietą mūsų gyve- 
nime. Žaidžiame pardavėjus, gydytojus... Ar tokio amžiaus 
galime įsivaizduoti, kad galbūt vieną dieną būsime privers- 
ti užsiimti širdžiai nemiela veikla su visomis jos sužadinto- 
mis neigiamybėmis, tarkim, irzlumu, ilgais vakarais darbe, 
nemigo naktimis? Vaikas iš prigimties nesugeba svajoti 
apie nuobodų ir liūdną gyvenimą. Jis nekantraudamas lau- 
kia dienos, kai ateis branda ir bus galima įgyvendinti savo 
svajones. Jis taps kapitonu, chirurgu, aktoriumi ar ugnia- 
gesiu... Todėl žaidžia, kartodamas vaidmenį, kurio trokšta 
sau ateityje. Galų gale, ar jis vėliau galės įgyvendinti kaip 
tik tai, ką įsivaizdavo, beveik nesvarbu. Svarbiausia, kad 
vaikai lavintų vaizduotę. 

Prieš tapdami tikrove mūsų veiksmai turi būti įsivaiz- 
duojami. Taigi velniop tuos blaiviai mąstančius žmones, 
jeigu blaiviai mąstyti reiškia neiškrypti iš auklėjimo vėžių 
ir, svarbiausia, neišsiskirti iš minios... 

Tikras sveikas protas, priešingai, skatina galvoti, kaip 
sukonkretinti savo troškimus. Kaip tik tai mus skatina būti 
kūrybingus. Mintis veja mintį, o svaja - svają... Kiekvienas 
žymus mokslininkas ar didis muzikas prieš sukurdamas 
genialų kūrinį iš pradžių regėjo jį svajose. 

Svajonės taip pat remiasi sveika nuovoka. Jos neturi 
draskyti ir mūsų sielos. Mums stinga pinigų, laiko, o gal dar 
esame nepasiruošę... Tai nereiškia, kad didžioji gyvenimo 
svajonė sudužo. Gal tiesiog reikia palūkėti... O kol kas įgy- 
vendinti kitas, lengviau pasiekiamas. Laukti - tai nereiškia 
nusisukti nuo laimės: mes turime teisę į ją jau dabar... Deja, 
trys ketvirčiai žmonių gerą trečdalį savo gyvenimo nugyve- 
na tylomis kentėdami, tarkim, vis laukia atostogų, tarytum 
malonumas būtų pasiekiamas tik tam tikru metu. 

Atsipalaiduok 


Gyvūnai taip negyvena. Jaunimas - taip pat ne. Jie žai- 
džia! Ar patinka mums darbas, ar ne, mūsų gyvenimas 
būtų visiškai kitoks, jei suteiktume jam šiek tiek žaidimo 
elementų! Žaisdami, bandydami, darydami klaidas, mes 
įgyjame patirties ir pažįstame pasaulį. Į gyvenimą žiūrėda- 
mi linksmai ir kitus žmones paskatiname nusišypsoti. Ap- 
sidairykime, kai kurie žmonės dar išsaugoję vaikiškumą... 
Antai tas kavinės padavėjas, atliekantis tikrą šou, ar tas 
pašto tarnautojas, kurio galvoje skamba partitūros ir jis 
dokumentus žymi žavingu svingo ritmu... Jie puikiai atlie- 
ka savo darbą, nes į jį žiūri su humoru. Ir jie nėra kaustomi 
sekretoriaus, notaro, mokytojo kostiumo. 


Belsk - ir bus atidaryta 


Kartais darbas iš tiesų pareikalauja iš mūsų per daug 
jėgų. Gyvename, dirbame, kamuojami nuolatinio nerimo. 
Tuomet, aišku, reikia ieškotis kitos veiklos, nors ir kaip 
sunku būtų pripažinti pralaimėjus. O juk dažnai susitaiko- 
me su gyvenimu, visiškai neatitinkančiu mūsų siekių, gau- 
dome orą lyg žuvys... Dar akimirka - ir uždusime. Kartais 
žmogus gali patirti laimę ne pažabodamas savo troškimus, 
bet gyvenimą pradėdamas iš naujo. Mėgstu kartoti: „Arba 
viskas, arba nieko“. Jei prašysime trupučio, neturėsime 
nieko. Stumiame dienas, tenkindamiesi trupučiu, ir pri- 
prantame prie liūdesio bei nostalgijos. 


Geriau būti kūju nei priekalu 

Per kančias į žvaigždes 


Kaip žinoma, svajonės neišsipildo akimoju. Kad galėtume 
suteikti joms pavidalą, reikia sugebėti plaukti gyvenimo 
vandenimis. Juk ir upė neteka tiesiai į jūrą, jos tėkmė įvai- 
ruoja priklausomai nuo kliūčių. Jei tai uola - ją aplenkia. 
Jei vagą užtveria medis - prasigraužia po juo. Tačiau ne- 
pasiduoda: nepaisydama vingių toliau teka į jūrą. Ir mes 
išmokime aplenkdami kliūtis siekti savojo tikslo. Ir tik su- 
vokę, kad esame teisingame kelyje, galėsime tikėtis, kad 
aplankys laimė. 


Nėra padėties be išeities 


Ir jei kol kas negalime pakeisti padėties, tai pakeiski- 
me bent jau savo požiūrį į ją. Tai gali būti patirtis, kuri 
pravers vėliau. Tai, kas šiandien mums atrodo blogybė, 
rytoj gali pasirodyti tikra laimė. Tarkim, aš tris kartus 
iš eilės norėjau parduoti ūkinį pastatą ir visi mano san- 
dėriai žlugo. Tada man toptelėjo mintis: „O gal neverta 
parduoti“. Perdariau tą ūkinį pastatą į nuostabų namą ir 
vieną dieną supratau, kad neverta graužtis dėl akimirkos 
nesėkmės. 

Pažvelkime plačiau. Tarkim, darbe nėra tokių žmonių, 
kurie mums patiktų. Nei tas, nei anas negali mums padėti 
siekti karjeros aukštumų. Tokiu atveju gal verta išbandyti 
savo jėgas ir pranokti regimybę? Tapti kūrybiškesniems. O 
jeigu mūsų darbas iš tiesų tėra darbas dėl duonos kąsnio: 
nepatraukli aplinka, daugybė nemalonių žmonių? Gal tada 
galima vietoj penkių darbo dienų pasilikti keturias ir per 
tris jų užsiimti širdžiai miela veikla? 

Nesėdėk rankų sudėjęs 


Susitvarkykime viską, kas sutvarkoma: darbo vietą, do- 
kumentus, pertraukas... Pasilikime laiko, per kurį galima 
atsipalaiduoti. Neskendėkime nuo ryto iki vakaro kentė- 
dami maudulį, kaitaliokime nuobodulį su malonumu. Taip 
darbas netaps našta. Liaukimės būti pasyvūs gyvenimo 
stebėtojai, pasiryžkime tapti pagrindiniais jo veikėjais. 
Kiekvienam mūsų skirtas tam tikras vaidmuo. Ir jei kar- 
tais per klaidą įlipame ne į tą traukinį, mūsų pačių reikalas 
persėsti į tą, kuris važiuoja mums tinkama kryptimi. 


Ieškok savo kelio 


Kur pasukti? Reikia eiti, net jei nežinome kelionės tikslo. 
Kažkas užėmė mūsų vietą prie stalo? Mūsų pareiga tam 
paprieštarauti. Tik taip galime pelnyti pagarbą. 


Darbštuolio savaitę sudaro 
septynios dienos, 
tinginio savaitę — septynios rytdienos 
(vokiečių išmintis) 


Nepakenčiu žodžio „nuolaidžiavimas“. Tiesa, nepai- 
niokime jo su žodžiu „atlaidumas“. Nuolaidžiavimas rei- 
kalauja paaukoti savo idealus, atlaidumas padeda išmokti 
įsijausti į kito gyvenimą. Kartą buvau šantažuojama finan- 
siškai. Ryžausi geriau patirti piniginį nuostolį ir išprašyti 
šantažuotoją lauk, negu pakeisti sprendimą ir išduoti savo 
principus. 

Kaupdami patirtį tampame sumanūs. Neišvengiamai 
pasitelkiame savo sugebėjimus. Pradedame jausti, kada 
reikia prašyti pakelti atlyginimą, o kada - nutylėti... Gyve- 
nimas - amatas, reikalaujantis išminties. Daugelis yra įsi- 
tikinę, kad reikia nuolat kovoti. Neteisybė. Tai kraštutinis 
sprendimas. Sveikas protas sako, kad reikia veikti kiek ga- 
lima malonesniu būdu. Juk neprivalome kentėti ir rinktis 
dygliuotą kelią, atseit jis trumpesnis... Bet jei viskas mums 
pernelyg ilgai nepaklūsta, būkime išmintingi ir pasvarsty- 
kime, ar kartais nesilaužiame pro uždarytas duris, atsukę 
nugarą plačiai atvertosioms. Dažnai kova neduoda jokios 
naudos ir mes tik vėjais švaistome savo energiją. 

Upė aplenkia kliūtį. Bet žmonės skirtingi. Vieni sraunūs 
kaip kalnų upokšniai, kiti ramiai vinguriuoja per žydinčias 
pievas. Ir kiekvienas bandysime įveikti kliūtį klausyda- 
mas savo širdies. Kai kurie penkis, dešimt, keturiasdešimt 
kartų bandys įveikti uolą, kol galop išmoks ją aplenkti. Jų 
laukia nusivylimas - kartais gyvenimas žiaurus... Vis dėlto 
nesame pasmerkti visą gyvenimą daryti tas pačias klaidas, 
nes galime pakeisti savo veiklos būdą, suvokę, kad ir dar 
kartą nesėkmingai kartojome tą patį scenarijų. Tokiu at- 
veju viena paskui kitą sekančias nesėkmes galime vadinti 
patirtimi. 


Tolimojo plaukiojimo kapitonas 


Matydami, kaip kas nors grumiasi su sunkumais, kuriuos 
jau esame patyrę patys, galime padėti vien savo neteisian- 
čiu buvimu šalia. Tačiau galutinį sprendimą žmogus pri- 
ima pats. 

Esame savo gyvenimo šeimininkai, mums skirta nu- 
gyventi jį taip, kaip tik patys norime. Jei leisimės, kad li- 
kimas mus blaškytų kairėn dešinėn, neparodydami jokios 
iniciatyvos, mūsų sunki padėtis gali tapti skausminga. 

Šiandienos išgyvenimai nėra amžini. Bus džiugesnių, 
bus ir liūdnesnių akimirkų. Gyvenimas sukasi ratu ir mes 
priversti išgyventi nuolatinę kaitą. Dabarties išbandymai 
mums teikia patirties, kuri leis geriau tvarkytis rytoj. Kaip 
minėta, darbas, kaip ir pats gyvenimas, yra žaidimas, todėl 
bet kuriomis aplinkybėmis nepraraskime vaikiškumo, iš- 
likime nuotykių ieškotojai, užkariaujantys naujas žemes. 
Nė akimirkai nevalia pamiršti, kad mes patys esame savo 
gyvenimo kūrėjai. 


Penktas įsakymas 

Niekada nesigraužiu dėl to, kad pusryčiaudama lovoje žiū- 
riu visą šlamštą per televizorių arba, pasirėmusi į minkštas 
pagalves, klausausi prastos muzikos... Ar tai nėra priemo- 
nė apvalyti savo protą? Tik aš viena žinau, kas tokia esu ir 
ko siekiu savo gyvenime. 

Siekiant atrasti kelią į laimę, svarbiausia prieš įsitrau- 
kiant į aplinkinių žaidimą garsiai sušukti: „O aš...“ Galbūt 
bus į naudą pabūti su savuoju „aš“ vienumoje. Tokiu atveju 
nesitaikstymas ir netgi maištas gali būti išganingi. Žino- 
ma, tai nėra mūsų žemiškosios kelionės tikslas, labiau pri- 
valomas kelio tarpsnis. Kai žmogus pradeda savarankiškai 
gyventi, svarbiausia yra paisyti savo norų. Galbūt jis neturi 
ypatingų siekių, plaukia pasroviui, ir tiek. Bet vieną dieną 
vis tiek turės apie tai pamąstyti, kad išsiaiškintų reikiamą 
kryptį. 


v [14 
„O aš... 


Įvairaus plauko pamokslautojai mėgsta kartoti: „Užmirš- 
kime savo ego...“ Tačiau kad galėtume išlikti saviti, kokie 
ir gimėme, turime pasitelkti savąjį „aš“. Papuolę į normų 
ir auklėjimo sistemų labirintą privalome išlikti patys savi- 
mi. Ir jei kas nors mums bando prikišti tariamą puikybę, 
nebijokime jos pavadinti išdidumu. Tik suvokę savąjį „aš“ 
galime duoti. 

Kai jau esame visiškai tikri, kad tvirtai stovime savo 
kojomis, galime pamiršti ego. Jis bus virtęs nereikalingu 
įrankiu, nes namas jau bus pastatytas. Juo labiau susilie- 
jame su aplinka, juo labiau išryškėja mūsų tapatybė. Pa- 
siklysti nebegresia. Vis dėlto, kol išlieka grėsmė tapti ap- 


Penktas įsakymas « 5 


linkos belaisviu, nėra kitos išeities, kaip kurti savąjį „aš“. 
Nuo pat vaikystės mus moko paisyti kitų norų, bet tik ne 
savo. Kartą vienas mano dėdžių, domininkonas, su kuriuo 
dažnai diskutuodavome vaikystėje, pasibaisėjęs mano 
kalbomis, tarė: „Esi išpuikusi mergiotė. Yra už tave pro- 
tingesnių žmonių ir turi paisyti jų nuomonės“. Tuomet 
jam atsakiau: „Gimiau aš, mirsiu aš ir mąstyti turiu aš“. 
Man buvo vienuolika metų! Sakoma, kad vaiko lūpomis 
kalba pati išmintis, todėl verta nors širdyje išlikti vaikais. 
Tai mane išgelbėjo! Sulaukus dvidešimties, dvidešimt 
penkerių ir trisdešimties manyti, kad yra protingesnių 
už mus, be galo klaidinga. O juk daugelis mūsų susidu- 
riame su prieštaravimais. Nepajėgdami kritiškai vertinti, 
blaškomės nuo vienos vilionės prie kitos ir negalime apsi- 
spręsti... 


Nėra laimingesnio už tą, kuris tiki 
savo laime (vokiečių išmintis) 


Tik atradę savo spalvas - man patinka raudona, mėly- 
na ar geltona - galime jas pradėti maišyti, paletę papildyti 
įvairiais atspalviais. Netgi maišyti geltoną su mėlyna, kad 
gautume žalią... Mums duoti spalvoti pieštukai ir mūsų 
uždavinys yra tapyti savo likimą. 

Paaugliai mėgsta žodinį žaidimą, labai tinkamą siekiant 
apsaugoti savąjį „aš“. Kalbėtojo tikslas yra įtikinamai pa- 
grįsti vieną požiūrį, paskui įrodyti kitą, tik priešingą. Tai 
labai įdomu. Ir taip galima paneigti mitą apie tariamą au- 
toritetingų požiūrių vertę. Jei kas nors yra teisinga, o jo 
priešingybė nėra klaidinga, vadinasi, absoliučios tiesos 
nėra. 

Kiekvienam mūsų lemta sukurti savą tiesą, nepasikliau- 
jant vyraujančiu požiūriu. Šis, laikui bėgant, taip pat pade- 
da sukurti ir paneigti prieštaringas teorijas, kurios visos 
lygiai tiek pat vertos. Tikras labirintas! 


Kiekvienam sava erdvė 


Kiekviena diena pateikia mums naujų klausimų. Į visus 
juos atsakyti neįmanoma. Sparčiai keičiantis gyvenimui 
vienintele nekintama tiesa išlieka vidinė tiesa. Užuot be 
paliovos svarsčius: „Kas aš esu, kur aš einu?“, geriau ap- 
sistoti ties: „Ką aš mėgstu, ko trokštu, ko noriu, ką man 
veikti, su kuo draugauti?“... Tai svarbiausi klausimai. 
Draugai - nebūtinai tie, kurie žvelgia į mus su šypsena ir 
pritaria kiekvienam mūsų žodžiui. Galbūt geriau pasirink- 
ti tuos, kurie mus žavi, atrodo nepaprasti? 

Toks gamtos dėsnis: būtina apibrėžti savo teritoriją, iš- 
bandyti jėgų santykį su kitais žmonėmis. Bet tai nereiškia 
griebtis smurto, net jei kartais atrodo neišvengiama. Pa- 
žiūrėkime, kaip pešasi jauni šunyčiai, jie per žaidimus ku- 
ria save... 

Kūdikis ragaudamas pažįsta pasaulį, aiškinasi, kas jam 
priklauso ir kas nepriklauso. Kaip tik taip jis apibrėžia savo 
teritoriją. Vaikas ima draugo žaisliuką ir nori jį pasilikti. 
Jei žaisliukas atimamas, jis ima klykti nesavu balsu. Jis 
grobuonis, kuris dar nemokėdamas vaikščioti bando ginti 
savo teises ir veja lauk įsibrovėlį. Kodėl tada nepasisten- 
gus, kad mūsų kūdikis gyventų saugioje teritorijoje, tar- 
kim, kambaryje, kuriame elektros lizdai užkamšyti ir pan., 
ir negirdėtų griežto „ne“? 


Penktas įsakymas «+ 5 


Mūsų vaikų gyvenime draudimų tiek daug, kad jie jų 
nebegirdi... Galbūt pakaktų drausti, kai tai išties neišven- 
giama? Kad vaikai be jokio pavojaus galėtų vystyti savo 
skonį, savo galią, pagaliau jausti malonumą. Mes auklėja- 
me savo vaikus visai taip pat, kaip tėvai auklėjo mus: pagal 
tas pačias schemas, tas pačias vertybes... Ką, tiesą sakant, 
reiškia žodžiai: „Tavo metų toks nebuvau“? Ar tikrai buvo- 
me tobuli? Taip mes pateikiame vaikams save kaip dievus, 
kurie viską žino, kurie viską gyvenime patyrė. Kodėl ne- 
pasakius priešingai: „Tavo metų buvau dešimt kartų blo- 
gesnis“. 


Nebijok pokyčių 


Vienintelė priimtina auklėjimo sistema turėtų būti mo- 
kymas: „Daryk visa, ką nori, tačiau tavo laisvė baigiasi ten, 
kur prasideda kito laisvė“. Tai reiškia: „Tai priklauso ne 
man, 0 kitam“. Mokyti vaikus gerbti svetimą erdvę ir kitą 
žmogų - štai kas svarbiausia! 

Gyvūnų patirtis rodo, kad augant savo teritorijoje, ne- 
leidžiant kitam į ją įsibrauti nelieka poreikio kėsintis į sve- 
timą erdvę. Žmogus, būtybė, besitaikstantis su agresija, 
nėra griežtai apibrėžęs savo erdvės. Gyvenimas - nepapra- 
stai galinga jėga, mus paskatinanti ne išsižadėti, o išlikti 
budrius ir veiklius. Tam galime pasinaudoti trimis būdais, 
leidžiančiais pelnyti sėkmę: galia keisti, galia išsivaduoti iš 
to, kas mums trukdo žengti į priekį, galia sutelkti jėgas, 
kad pasiektume tai, ko trokštame. Ir jei siekiame, kad gy- 
venimas teiktų malonumo, nebijokime išsižadėti, pakeis- 
ti kryptį. O svarbiausia, atsikratykime laiko baimės, kad 
mūsų traukinys jau nuvažiavo. 

Baimė ir tapatybė 


Kiekvieną kartą, patirdami baimę ir nerimą, praranda- 
me pačius save. Bet susidūrus akis į akį su pavojumi pa- 


-“ 


sireiškia mūsų „aš“, tuomet visos jėgos priklauso mums 
patiems. Turint stipriai išvystytą „aš“ galima stoti ir prieš 
visą pasaulį. Vaikystėje kaip maldą kartojau: „Žemės žmo- 
nės, nutaikykite į mane šautuvus - dėl savo idealų esu pa- 
sirengusi numirti“. Vėliau supratau, kiek daug kartų mane 
gelbėjo manasis „aš“. Palaužus ego žmogus gali parasti pa- 
sitikėjimą savimi, pradėti viskuo abejoti, nebesuvokti savo 
gyvenimo prasmės, nebesidomėti mėgstama veikla, bijoti 


labai trokštamos meilės. 
Lašas jūroje 


Jei žmogus demonstruoja savo ego, vadinasi, jis nėra 
atradęs savo tapatybės. Narcizas - tai žmogus, kuris iš tik- 
rųjų nemyli savęs, nes jis abejoja savimi. Todėl visas jo dė- 
mesys skirtas sau. Kad atkreiptume dėmesį į kitus, reikia 
gerai sutarti su pačiu savimi. Gerą savijautą mums garan- 
tuoja daugybė mažų malonumų. Vos pramerkę akis pasi- 
ryžkime save kuo nors palepinti. Taip bus pamaloninti visi 
penki mūsų pojūčiai ir per juos pajusime, kad pasaulis yra 
nuostabus. O vėliau suprasime, kad laimė glūdi pačiuose 
mumyse, čia jos lizdas, čia ji įsikūrusi, ir reikia dalytis ja 
su kitais. 

Baimę reikia pakeisti veikla - kai pradedame mėgau- 
tis kiekviena gyvenimo akimirka. Gyvūnai, augalai jaučia 
malonumą gyvendami. Juk katė nedvejodama palaimingai 
susirango glostoma saulės spindulio... Žinoma, pasaulyje 

nesame vieni. Savo poreikius turime tenkinti pagal aplin- 
kybes. Visą laiką leisdami su draugija galime paskęsti joje, 
o būdami vieni - paskęsti savo pačių emocijose ir negan- 
dose. Yra metas palaikyti ryšius su kitais ir yra metas pa- 
būti vienam, kai galima pasvarstyti, pagalvoti. Liūtukai ar 
kačiukai vienas kitą puldinėja, nusliūkina į šalį, išsilaižo, 
paskui ir vėl ritasi galvomis. 

Veiksmo ir apmąstymų kaita sukuria darną. Kiekvienas 
mūsų - atskiras lietaus lašas, be šito judėjimo pirmyn ir 
atgal išdžiūvantis pakrantėje. O juk mūsų gyvenimas rei- 
kalauja susimaišyti su kitais lašais, turinčiais savo atspalvį, 
savo spalvą, savo požiūrį, įsilieti į upę ir bandyti pasiekti 
galutinį tikslą - jūrą. 

Bet prieš išgyvendamas tą didįjį nuotykį lietaus lašas — 
tokie mes ir esame - patirs daugybę pokyčių. Stabtelės 
priešais uolą, bus kažkieno įkvėptas, virs debesiu, paskui 
iškris lietumi, prasisunks į žeme, išsilies šaltiniu, bus iš- 
gertas gyvūno, pateks į jo kraują ir išgyvens to gyvūno pa- 
tirtį... Paskui, sukaupęs patirtį, galop grįš į upę ir įsilies į 
jūrą... Tik įgiję patirties pažįstame savo tikrąjį „aš“. 


Per daug nėra gana 


Šeštas įsakymas 
PES MHENS EEST TT—————TTTSM 


Juokis) 

Šypsotis galime nuo ryto iki vakaro, bet su juoku yra ki- 
taip. Jei bandysime juoktis per jėgą, teišspausime apgai- 
lėtiną garsą, nes juokas - kūno pasimėgavimo atspindys. 
Vis dėlto juoktis reikia atsargiai. Kartais juokas gali būti 
piktas, jis yra gaivališkas ir jo negali sutramdyti, tarsi kiek- 
viena mūsų ląstelė leiptų juokais. Ir, priešingai, tas, kurį 
paskatina komiška padėtis, be jokių piktų kėslų ir juodų 
minčių. 

Menu, kartą gatvėje nuriedėjau laiptais, prieš tai trink- 
telėjusi galva į stiklą, kurio nepastebėjau. Iš įsiūčio pradė- 
jaujuoktis. Matyt, risdamasi atrodžiau juokingai, bet man 
labai skaudėjo. Žmonės aplink mane klykė iš juoko, o aš 
maldavau jų liautis. 

Net per laidotuves kas nors netikėto ir nederamo gali 
sukelti juoko bangą. Kartais pašėlęs juokas gali apimti mus 
vienumoje, bet dažniau taip nutinka tarp draugų, nes tai 
tarsi užkrečiama. Juokas veikia kaip intensyvus nervų rez- 
ginio masažas. Ir pašėlusį juoką kurį laiką lydi gera nuotai- 
ka. Tai tokia dovana, kad kartais prisiminę komišką padėtį 
ir vėl prapliūpstame juoku. 


Dainuodami, šokdami, juokdamiesi 
pamirštame niūrias mintis 


Prisimenu nepamirštamus vakarus teatre, kai buvau 
aktorė. Vienoje Marcelio Aymė pjesėje aktorė, kuri vaidi- 
no mūsų motiną, notaro žmoną, prieš išeidama į sceną 
skandindavo savo baimę taurelėje. Kartą viename provin- 
cijos teatre visi buvome scenoje, ir aktorius, kuris vaidino 
notarą, nesulaukdamas jos pasirodant, sumetė: „Ak! Jūsų 
motina, kaip visada, vėluoja“. Scenoje aktores, atliekan- 

čias trijų dukterų vaidmenį, tarp jų buvau ir aš, pagavo 
nesutramdomas juokas. Nors ši improvizacija užtruko, 
mums pavyko susivaldyti. Kad laimėtų dar šiek tiek lai- 
ko, kitas aktorius kyštelėjo galvą į užkulisius ir sušuko: 
„Matau ją, ji ateina!“ Staiga po kojomis visi išvystame ba- 
lutę! Ją padarė ta, kuri vaidino mūsų vyresnėlę! Aktoriai 
kvatojo, salė net staugė iš juoko, buvome priversti nuleisti 
uždangą. 

Kitą kartą po pasirodymo visi drauge pietavome - di- 
delis keturiolikos ar penkiolikos žmonių stalas. Visa ger- 
kle kvatojau iš vieno mūsiškių pokštų. Man pritarė jauna 
mūsų teatro premjerė. Aš staugiau, o ji leido vis šaižesnius 
garsus, kuriuos lydėjo ašaros. Nieko nebematėme. Kai ga- 
lop apsiraminome, garsiai dūsaudamos iš palengvėjimo, 
išvydome, kad visi leipsta juoku: net dvilinki, maldaudami 
vienas kitą liautis... Tai įsimintiniausias mane ištikęs juo- 
ko priepuolis, nes jis truko gerą ketvirtį valandos ir prirei- 
kė ne vienos dienos, kol atsikvošėjome.... 


Būk šelmis 


Kartais galime pasijuokti netgi iš savęs paties. Jei patiria- 
me juokingą padėtį, užuot krimtęsi, pasijuokime. Juokas, 
kaip ir šventė, teikia mums džiaugsmo ir leidžia mėgautis 
gyvenimu. Tai dar ne laimė, bet žingsnis jos link. 

Kai mums nelabai linksma, verčiau žiūrėkime ne dra- 
mą, o komediją, verčiau eikime susitikti ne su paniurėliais, 
bet su linksmuoliais draugais. Galbūt jie mums atrodo ne 
tokie įdomūs, bet kai gyvenimas klostosi nekaip, mus trau- 
kia prie tų, kurie moka juokauti... 

Juoko nereikia mokytis, jis išjudina visą mūsų energi- 
ją. Veikdamas spindulinį rezginį net iki maudulio, juokas 
leidžia atsipalaiduoti mūsų nervams, o tai mums padeda 
atgauti sveikatą ir pusiausvyrą. 


Juokas - energijos šaltinis 


Juokas - žmogaus ypatybė. Netgi taip? Bet aš esu mačiusi 
šunų, kurie buvo iššiepę nasrus - tai buvo kažkas tarp šyp- 
senos ir juoko. Šypsena - ramesnio elgesio išraiška. 

Šypsantis kūnas ilsisi. Juokiantis tarsi išgyvenamas 
džiugus žemės drebėjimas. Galime ne tik patys juokauti, 
bet ir pritarti kitų pokštams. Tokiu atveju turime įsijausti 
į padėtį, išklausyti kitą žmogų. Surūgėliai gyvena šešėlių 
karalystėje, nes nesinaudoja gyvenimo teikiamais malo- 
numais. 

Skyrybos su mylimu žmogumi man buvo ypač sunkus 
laikotarpis, skausmas buvo toks stiprus, kad po darbo įli- 
pusi į automobilį staugdavau it vilkė. Tačiau leisdama va- 
karus su draugais nebijodavau pasijuokti. Šios trumpos 
džiaugsmo akimirkos leisdavo užsimiršti ir pasisemti nau- 
jos energijos. 

Sunkią akimirką pabūkime su draugais ir pasijuokime. 
Tai suteikia naujų jėgų ir prikelia gyvenimui. 


Juokas žmogui tas pats kas statinei alus 


(Alpbonseas Allais) 


Netgi darbe, kai mūsų pečius slegia atsakomybė, reikia 
padaryti vieną kitą trumpą pertraukėlę ir išlieti per kraš- 
tus besiveržiančią energiją. Ir ji, užuot mus dusinusi, išsi- 


Šeštas įsakymas + 6 


lies kartu su aplinkinių energija. Pokštaudami, kvatodami 
gauname tiek pat, kiek atiduodame. Ar gali būti didesnis 
stebuklas už komiką, juokinantį salę! Menu savo pirmą 
vaidmenį. Dvi pirmas savaites negalėjau įsijausti į komišką 
vaidmenį - ir salė nesijuokė. Vieną vakarą įvyko stebuk- 
las. Nedidukę frazę publika palydėjo griausmingu juoko 
pliūpsniu. Jaučiausi lyg devintame danguje. Prajuokinti 
publiką - tai kažkas nepaprasta... 

Pokštai neleidžia mums įsijausti į žlugdančią savianali- 
zę, priešingai, jie padeda grįžti į nerūpestingą vaikystę. 

Ir kaip saulėgrąža, besistiebianti į saulę, pasisemkime 
ir mes gyvenimo džiaugsmo. Verkdami apsivalome nuo 
skausmo, ašaros taip pat gali būti juoko dalis... Kartais jų 
negalime suvaldyti. Juoko ašaros - tai nuostabu. 

Kai buvome maži, suaugusieji mokydavo: „Nedrįskite 
vienas kito kutenti“. Koks apgailėtinas turėjo būti auklė- 
jimas, kuris draudė mums save lytėti! Kutenimas padeda 
suvokti, kad juokas fiziologiškai glūdi mūsų kūne ir reikia 
jį sužadinti, tai taip pat svarbu, kaip miegoti ir valgyti... 

Vis dėlto būta, kad žmonės numirdavo iš juoko, nes juos 
ištikdavo širdies priepuolis. Štai tokia galinga toji juoko 
energija, kuri tomis akimirkomis sudrebina mūsų kūną. 

Juokas gelbsti įvairiomis aplinkybėmis. Padėtis nebeat- 
rodytų tokia dramatiška, jei į ją pažvelgtume su humoru... 
Gaila tų žmonių, kurie, rūpindamiesi geru tonu arba trokš- 
dami išlikti orūs, nerimaudami dėl to, ką pagalvos kiti, pri- 
versti juoktis puse lūpų... Kvatokimės visa gerkle - tai Die- 
vo dovana, į kurią nevalia numoti ranka. 


Skubu viską paversti juokais, baimindamasis, kad 
nereikėtų verkti (Beaumarchais) 


Septintas įsakymas 

Diena artėja į pabaigą! Metas pamiršti visas savo pareigas, 
net jei ryt vėl jų imsimės. Galime atsikvėpti, pažiovauti, 
pasivaipyti, išsitiesti, pajausti kiekvieną savo kūno lopinė- 
Jį... Mėgaukimės šia akimirka be jokio širdies skausmo. Pa- 
galiau galime tapti patys savimi, pagaliau nebereikia nutai- 
syti malonios veido išraiškos... Intermezzo... Taip mes sau 
dovanojame trumpą atokvėpio minutėlę tikrąja šio žodžio 
prasme. 


Trumpa atokvėpio minutė 


Darbo dieną sunku rasti laiko malonumams. Privalome 
paklusti kolektyvinei tvarkai. Žinoma, kartkartėmis kas 
nors atitraukia mūsų dėmesį. Pokštaudami išvengiame 
įtampos. Ir toks elgesys leidžia mums neprarasti ryšio su 
gyvenimu, palaikyti darnius santykius su aplinkiniais. Vis 
dėlto į dienos pabaigą pajuntame įtampą... Tad atsipalai- 
duokime. Pasirąžykime, pajauskime visišką laisvę: dienos 
darbai jau nudirbti... 

Juk laimė atsidurti savo erdvėje, dvasiškai ir fiziškai 
atsitiesti, visą dėmesį skiriant vien sau! Darbo dieną iš- 
buvę uždaroje patalpoje, dabar galime lengviau atsipūsti! 
Galime pasišlaistyti gatvėmis, paspoksoti į vitrinas, išger- 
ti arbatos... Arba grįžti namo, užsidaryti savo kambaryje 
ir, kaip ir ryte, pasiremti į pagalves. Svarbiausia - pamirš- 
ti per dieną susikaupusią informaciją. Kaip ir muzikuo- 
jant, pauzė reikalinga, kad galėtume atlikti savo partiją 
vakare. 

Giliai kvėpuodama pabandau grįžti prie ryto „žaidimų“. 
Vėl bandau įsiklausyti į savo „aš“. Pagalvės ir kvapi vonia, 

gaivinantis dušas ar oro gurkšnis prie praviro lango. Ir tada 
mano kūnas pasirengia visiems pojūčiams... 

Neriu į tylą, mąstau. Reikia tinkamai kvėpuoti: ne tik 
įkvėpti, bet ir iškvėpti. Atliekant mankštą įkvėpti - tai pa- 
dėti pastangų, patirti įtampą. O iškvėpdama atsipalaiduo- 
ju... Šią akimirką ilsiuosi. 

Visą dieną patiriame įtampą, todėl negalima iškart 
po darbo pulti vykdyti savo pareigų, nors ir laukia namų 
ruoša, vaikai ar viešnagė pas draugus... Labai svarbu taip 
susiplanuoti laiką, kad bent ketvirtis valandos liktų savo 
poreikiams, nors moteris visą dieną triūsia ne kur kitur, o 
savo namuose... 


Kuris sėja verkdamas, tas pjauna dainuodamas 


Grįžę į savo teritoriją, savo erdvę, išmokime nekeisti 
vienos veiklos kita tą pačią minutę... Tarkim, mama gali 
pasakyti vaikams: „Dabar ilsiuosi, netrukdykite manęs. 
Nuo tokios iki tokios valandos niekam nevalia įeiti į mano 
kambarį“. 

Savoje teritorijoje gyvenkime pagal savo, o ne kitų rit- 
mą. Liaukimės skubėję. Gyvenimas - ne vien bėgimas, 
turime rasti laiko nusijuokti, nusišypsoti savo artimui, 
gamtai... Visą dieną laikas priklauso tarsi ne mums. Kai 
nuobodžiaujame, diena tampa nepakenčiamai ilga, kai 
panyrame į veiklą - per trumpa. Mokykimės, stebėkime 
gamtos ritmą. Žiemą medžiai kaupia energiją, ilsisi... Pa- 
vasarį, priešingai, tiesia šakas su jaunučiais ūgliais pasi- 
ruošę užkariauti dangų... Poilsio metas? Dabar ypač svar- 
bu sulėtinti savo veiklą, mintį ir patirti širdies ramybę... 
Sekime gamtos pavyzdžiu. Atėjo laikas veikti? Sukaup- 

kime visą savo energiją ir dalyvaukime šventėje... Tegu 
energija liejasi laisvai... Nėra muzikos, jei nėra tylos, nėra 
šventės, jei nėra kasdienybės, nėra audros, netgi vėjo, jei 
nėra ramybės laikotarpio. Viską reikia patirti ir išbandyti. 
Gyvenimas nuostabus savo besikeičiančiu ritmu, garsais, 
kvapais... 

Kaime daugelis žmonių nuobodžiauja, nes čia laikas 
tarsi stovi vietoje. Galbūt jiems trūksta miesto šurmulio, 
nes tyla, stabtelėjimo ir įsiklausymo metas, gali ir gąsdinti. 
Juk tuomet aplanko mintis, kad gyvenimas bėga pro šalį. 
Bet galbūt taip esame priversti susimąstyti, kad kelias, iki 
šiol vedęs viena kryptimi, - ne mūsų kelias. Štai todėl mus 
gaubia nykuma... Pakilus į kelionę mums buvo užkrauta 
daugybė pareigų. Bet juk pirmiausia turime įsiklausyti į 
savo širdį... 


Dabartis 


Jei prieš mus būtų amžinybė, neskubėtume gyventi, tap- 
ti geresni, kokie galime, nes turėtume marias laiko. Ta- 
čiau mums nubrėžta riba tarp gimimo ir tos akimirkos, 
kai paliksime savo nudėvėtą kūną. Turėdami tiek mažai 
laiko savęs netausojame. Gamta apskritai savęs netauso- 
ja. Jeigu mūsų laikas būtų beribis, prigultume ilgo pogu- 
lio. Nesijaudintume net suvokę, kad mums jau trys, ke- 
turios dešimtys metų, kad galbūt atėjo laikas keisti savo 
gyvenimą. 

Šiuo požiūriu laiko sąvoka yra netgi labai naudinga. 
Kaip esama metų laikų, taip esama ir tam tikrų gyvenimo 
ciklų, kurių kiekvienam būdingas savas intensyvumas bei 

savos vertybės. Vaiko laikas - ne paauglio, ne subrendusio 
žmogaus ir ne senolio laikas. Kiekvieno mūsų poreikiai, 
reikalavimai ir troškimai skiriasi, ir šiuos skirtumus turi- 
me gerbti. Jeigu vis taikomės sustabdyti laiką, kabintis į 
tolimą praeitį, gyvename patirdami skausmą. Ir, priešin- 
gai, paaugliai, trokštantys kuo greičiau suaugti, irgi tampa 
labai nelaimingi. Kam taip skubinti laiko tėkmę? Gyven- 
kime dabartimi. Skausmas taip pat nėra amžinas - vieną 
akimirką jis draskys mums širdį, o kitą - atlėgs. 


Per dabartį - į ateitį 


Kiekvienas mūsų gyvenimo tarpsnis leidžia ką nors 
sužinoti, išmokti, teikia savito malonumo... Sielvartas ir 
viltys mus neša į priekį ar atgal, tačiau kliudo gyventi da- 
bartimi. O juk ji ateities pagrindas. Galime ja gyventi, bet 
ateities troškimai neturi užgožti džiugių dabarties akimir- 
kų. Turime jas išnaudoti tinkamai ir jos pakurstys ateities 
aistras. 


Blogiausia ne visada yra blogiausia 


Laiko nesugrąžinsi. Kaltinti - tai sukilti prieš savo pri- 
gimtį. Pagal Bibliją Loto žmona, išdrįsusi atsigręžti bei 
pažvelgti į sugriautą Sodomą ir Gomorą, buvo paversta 
druskos stulpu. O Orfėjas negrįžtamai prarado meilę... 
Dairydamiesi atgal ir analizuodami klaidas, nesugrąžin- 
sime prarasto laiko, nepakeisime ir to, kas buvo padaryta 
ar nepadaryta. Įsijautę į kaltinimus negalime eiti į priekį. 
Vienintelis būdas geriau pasijusti - gyventi dabartimi ir 
traukti savo pasirinkta kryptimi. 

Turime gyventi dabar ir pagal išgales. Tas, kuris alks- 
ta, skųsdamasis teturįs vieną morką ir vieną bulvę sriubai, 
yra tikras kvailys... Išnaudokime tai, kas mums skirta šią 
akimirką. Vėliau pastebėsime, kad kažkas praslydo mums 
pro akis. O dar geriau čiupkime šias daržoves ir pradėkime 
ruošti valgį. Ir tegu mus lydi pakili nuotaika. 


Įkvėpti - tai atsiverti gyvenimui 


Viename sanskrito kalba rašytame tekste aptikau nuosta- 
bią frazę: „Dievas miega akmeniu, sapnuoja augalais, pa- 
bunda gyvūnais ir mąsto žmonėmis“. O Kristus pasakė: 
„Aš - žmogaus ir Dievo sūnus“. Visa tai reiškia, kad visi 
mes - žmogaus ir Dievo sūnūs. Ir jis pridūrė: „Darykite tai 
mano atminimui“. Mes privalome visa savo esybe išgyven- 
ti šį įsikūnijimą, išgyventi žmogiškąją meilę bei išvystyti 
savo dvasiškąjį ir dieviškąjį pradą, bet svarbiausia - ne kurį 
nors vieną jų. Turime išgyventi kartu ir savo žmogiškumą, 
ir savo dieviškumą. 

Intensyviai kvėpuojant suaktyvėja sąmonė, pamiršta- 
mos mūsų baimės ir ribotas protas, įgyjama potencijos. 
Mes, žmonės, vieninteliai žemėje geriame orą trumpais 
gurkšniais, o juk tikrasis mūsų pašaukimas - įsileisti pa- 
saulio visumą. Šis taupumas galiausiai pakerta mus fiziš- 
kai. Išmokime mėgdžioti gamtą, kuri nuolat kuria - jai ne- 
pažįstamas šykštumas ir taupumas. 

Išmokę kvėpuoti visa krūtine, pamiršime, kad esame 
menki, turime ribotas galimybes, tapsime dosnūs, atsiver- 
sime gyvenimui... 


Aštuntas įsakymas 

Plačiai atverkime duris ir didingai nuspręskime keliskart 
per mėnesį organizuoti šventę! Skambinkime žmonėms, 
kurie mums atrodo mieli, nelaukdami Kalėdų ar Naujųjų 
metų, kad galėtume smagiai praleisti laiką! 

Pagyvenęs ponas, mano pažįstamas, vienu metu buvo 
toks vienišas, kad jam mažumėlę pasimaišė protas: dienų 
dienas tūnodamas priešais televizorių apie laidų vedėjus 
pradėjo kalbėti lyg apie savo svečius! „Šiandien viešėjo 
Michaelis, jis labai maloniai su manimi elgėsi!“ Tai įrodo, 
kad vienatvė, kai nebendrauji su kitais žmonėmis, ilgai- 
niui gali sunaikinti mūsų smegenų ląsteles. Iš dalies patys 
dėl to esame kalti. Net jei ir neturime laiko kur nors išei- 
ti, visuomet galime paaukoti akimirką kitą ir paskambinti 
senam draugui bei pabendrauti su juo, nors ir trumpam... 
Neužsidarykime tarp keturių sienų, puoselėkime drau- 
gystę, susitikinėkime su įvairiais žmonėmis, užmegzkime 
naujų pažinčių... Keletas žvakių, porcija spagečių su po- 
midorų padažu - ir gana! Net ir neturėdami gausių vaišių 
galime pasikviesti svečių. Svarbiausia - žmogaus ryšys su 
žmogumi... 


Neturėk pinigų, bet turėk 
šimtą draugų 


Nepaprastai mėgstu svečius, supažindinu savo draugus 
vienus su kitais. Jie vienas kitą įvertina, tariasi dėl ben- 
dros veiklos, pradeda bendradarbiauti, nors anksčiau jiems 
nebūtų to šovę į galvą. Vienas mano draugas sukūrė pir- 
mą filmą, pas mane susipažinęs su prodiusere. Kiti išleido 
knygas autorių, su kuriais juos supažindinau... Jaučiuosi 

lyg mažasis burtininkas, turintis galią pailginti milžinišką 
draugystės grandinę. Mano draugai supažindina mane su 
savo draugais. Draugystė šiame pasaulyje yra be galo svar- 
bi. Mokėti ištiesti pagalbos ranką, kai mums jos reikia, - 
nuostabi savybė. 


Meilė draugams prasideda nuo meilės sau 


Mūsų pareiga būti su savo draugais kūrybingiems, pa- 
siryžti tapti išradingais aktoriais, inscenizuoti situacijas, 
kurti dekoracijas, vaidinti nepakartojamuose spektakliuo- 
se... Iš nieko rengti vakarėlius - tik muzika ir kelios gėlytės 
ant stalo... Įdėję tiek širdies, negalime nesijausti laimingi! 

Yra parašyta: „Duokite - jums bus atlyginta“. Deja, ši 
Evangelijos frazė nepakartota katekizme. Ir be reikalo, nes 
tai visaapimanti tiesa. Kad ir kaip gali atrodyti, ji neprieš- 
tarauja populiariam priežodžiui: „Sveikas gailestingumas 
prasideda nuo savęs“. Galime duoti tik tada, kai patys jau- 
čiamės laimingi... Kad ir kaip būtų, pirma frazė, kalbantis 
telefonu su draugu, visada skamba taip: „Kaip laikaisi?“ Ši 
frazė, net ištarta atsainiai ar abejingai, suteikia draugui ga- 
limybę išsakyti jausmus. Tą akimirką pamirštame bėdas, 
stengiamės pagelbėti savo artimui. Jei ši mūsų širdinga 
kalba paguodžia, jis, klausdamas: „O tu?“, bus pasiruošęs 
ir mus išklausyti. 


Gera nuotaika ir sveikata 


Nereikia sėdėti prie telefono iš malonumo plepėti. Naudo- 
kimės šiuo prietaisu, kad ką nors pasikviestume į svečius 

ar pasiūlytume kur nors nueiti, kad neprarastume ryšio 
su žmonėmis, kurie mums mieli. Vakaras, praleistas su 
draugais, gali nusidažyti visai kitomis spalvomis. Galima 
pažiūrėti puikų filmą, neseniai pasirodžiusį ekrane, drau- 
ge pavalgyti greitojo maisto užkandinėje už kampo, išeiti 
pasivaikščioti po naktinį miestą - mūsų širdyje ir vėl pava- 
saris! - ar drauge prakaituoti sporto salėje. Visa šia veikla 
galime užsiimti ir patys vieni, bet su mums brangiais žmo- 
nėmis tai kur kas maloniau... Bent du kartus per savaitę 
vakarais išsiruošiu į svečius. Aš dirbu tiek daug, kad ne- 
turiu laiko patenkinti visus savo norus. Kartais nepažiūriu 
kai kurių filmų, tačiau visada randu laiko pabūti su tais, 
kuriuos myliu. 


Reikia vertinti tai, ką žmogus daro, 
o ne tai, ką gali padaryti 


Sakoma, tikrų draugų reta ir pasisekė tiems, kurie juos 
gali suskaičiuoti vienos rankos pirštais. Man tokiu atveju 
prireiktų rankų, kojų pirštų - ir dar negana. Pažįstu daug 
žmonių, kuriems galėčiau paskambinti ir trečią valandą 
nakties. Tai labai skirtingi žmonės, susitikinėju su jais dėl 
įvairiausių priežasčių, bet emociniu požiūriu jie man būti- 
ni. Su vienais bendrauju intelektualiai, su kitais galiu juok- 
tis iki ašarų, treti, būdami lipšnūs, ištirpdytų ledynus... 
Niekas negali mums suteikti visko ir mes negalime visko 
suteikti kitam. Kiekvienas pasiūlys mums savo tonaciją. 
Draugystė - tarsi muzikos natos, kurios drauge nuskam- 
bėjusios pakviečia mus į neprilygstamą koncertą. 

Taip pavogtos miego valandos prabėga nepastebėtos. 
Jei atsisakome kažkur dalyvauti, atseit reikia patausoti 

sveikatą ir išsimiegoti, tai tikrai neduoda naudos. Ar yra 
tekę matyti žmonių, kurie negali nė žingsnio žengti ne- 
galvodami apie sveiką gyvenimo būdą ir visas jų dėmesys 
skirtas vien miegui? Jie išblyškę, liūdni, dažnai paniurę, be 
to, neturi ką pasakyti, neramiai seka kiekvieną savo judesį, 
kad būtų tikri darą vien tik tai, kas jiems išeina į gera... 

Gamta gyvena savo ritmu... Gyvenimas liepia eiti į prie- 
kį, o ne tausoti save. Veide ir kūne tų, kurie prieš valgy- 
dami ar gerdami skaičiuoja kiekvieną šaukštą ar stiklinę, 
lieka atitinkamų žymių. Tokie žmonės išblykšta, tampa 
vangūs... Jie yra įsitikinę, kad pamiršę visas tas atsargumo 
priemones taptų visiškais ligoniais. Ir, didžiai mūsų nuo- 
stabai, neatrodo laimingi... Jie yra pasiekę tokią būseną, 
kad nebebendrauja nei su kitais, nei su pačiais savimi... 

Turime rasti jėgų gyventi, pajusti darną su gamta, šitą 
džiaugsmą, kuris sukurtas vien grožiui. Jeigu jaučiamės 
nelaimingi, jeigu mus kamuoja stresas ir kitos nelaimės, 
pats gyvenimas mums parodys kelią. Susitikęs uolą van- 
dens srautas ją lenkia ir teka kita vaga... Kai kada jis vis 
tiek įsilies į jūrą. O tai ir svarbiausia. Juk kliūtis galima ap- 
lenkti. 


Jei draugas vienakis, žvelkime į jį iš profilio 


Nauji horizontai 


Kartais būdami pernelyg išrankūs to paties tikimės iš savo 
draugų. Gyvenimas išmokė mane vertinti skirtumus. Taip 
galiu lankyti svetimus pasaulius, mėgautis kitokia vidi- 
nio pasaulio struktūra, žavėtis ir gėrėtis prieš akis atsivė- 

rusiais naujais horizontais. Tarp savo pažįstamų sutinku 
nepaprastų gebėjimų žmonių, pakanka į juos geriau įsižiū- 
rėti. Vienas, neiškalbus, išsiskirs gražiais poelgiais, kitas, 
entuziastas iš prigimties, spaus mane glėbyje, apgaubda- 
mas geraširdžio storo meškino šiluma... Pokalbis su šiuo 
nebūtinai bus intelektualus, bet tai nesvarbu... Su trečiu 
galiu taukšti niekus iki ketvirtos nakties, nes jo žodžiai 
mane jaudina, uždega. Jis pasidalija su manimi išmintimi, 
intuicija, kas mane užburia... Turėdama draugų galiu ap- 
lankyti daugybę kraštų! 


Moka ne patarėjai 


Neliko laiko skaityti, bet turiu laiko susitikti su tais, 
kuriuos myliu. Jie - mano knygos, kaip gali būti knygos 
gamta ir gyvenimas. Kalbėti man lengviau negu rašyti, nes 
esu pratusi tai daryti. Kai išvargusi grįžtu po ilgos kelionės 
ir skaitau paskaitą studentams nepasirengusi, nesustoda- 
ma prakalbu porą valandų. Pati pradedu stebėtis savo kal- 
bos nuoseklumu, jos sandara. Jeigu būčiau ruošusi ją daug 
valandų, geriau nebūtų pasisekę. Nuo seno mėgstu ben- 
drauti ir norėdama akimirksniu pereiti nuo minties prie 
žodžio neieškau aplinkinių kelių. Kiekvienas mūsų vaka- 
ras suteikia progą to pasimokyti, todėl nestumkime laiko 
nuobodžiaudami vienumoje. Kiekvienas mūsų gali įveik- 
ti tam tikrus gyvenimo siųstus išbandymus gražiai ben- 
draudamas, tapdamas vakaro nuotaikos įkvėpėju, šventės 
maestro, orkestro dirigentu, kuris geba sukurti nuostabią 
muziką. 


Devintas įsakymas 
——11 — ————————————— 2777 

Dietos ir mitybos specialistai lyg susitarę mus įtikinėja va- 
kare valgyti kuo lengvesnio maisto. Nesvarbu, teisūs jie ar 
ne. Noriu pakalbėti apie patį vakarienės ritualą: tai vienin- 
telis laikas, kai galime valgyti neskubėdami. Pastebėtas, 
pavyzdžiui, amerikiečių polinkis vis mažiau laiko skirti 
pietums, kad būtų galima kuo anksčiau palikti darbo vie- 
tą. Aptarnavimo sferoje, pavyzdžiui, prekybos įstaigose, 
darbo grafikas sudarinėjamas klientų, ne mūsų skrandžio 
naudai... Ką jau kalbėti apie stambių administracinių ar 
pramoninių kompleksų „valgyklas“ ir jų neapsakomą šur- 
mulį... Vakarieniaudami galime pabendrauti su visais tais, 
kurie dalijasi su mumis gyvenimu: draugais, sutuoktiniais, 
vaikais... Visi susėda aplink stalą kaip per Paskutinę vaka- 
rienę, tą Kristaus gyvenimo akimirką, kuri yra įkvėpusi tiek 
dailininkų. Šiam brangiam metui reikia ruoštis kruopščiai 
ir su meile. Pirmiausia padenkime stalą. Ar lėkščių spalva 
dera prie staltiesės, stalo įrankių ir valgio? Ir smulkmena 
gali paskatinti šventinę nuotaiką... O jei šįvakar įvairumo 
dėlei pakviestume savo sutuoktinį ar draugą į restoraną? 
Kad ir kaip apsispręstume, svarbu dėmesys, kurį skiriame, 
kad šis metas virstų išskirtine valandėle. Svarbu net pa- 
tiekalų, kuriuos dedame ant stalo, spalva. Ir negali būti nė 
kalbos, kad kasdien gamintume tą patį! Galbūt šį vakarą 
nustebinkime užkandžiu prie televizoriaus, kitą - vakarie- 
ne žvakių šviesoje, dar kitą - svečiais ir t. t. 

Ar kada nors esame matę, kad kas nors porą valandų 
ruoštų valgį sau pačiam? Ar taip sunku ką nors pasikviesti 
į svečius? Ir net jeigu mūsų šeima gausi, kiek kartų kemša- 
me prėską patiekalą, skirdami ne per daugiausia dėmesio 
tam, ką dedame į burną? Kiek kartų liekame vieni tyloje? 
Kiekvienas žmogus prie stalo - mūsų svečias ir turi su- 

laukti ypatingo dėmesio. Šypsena, palydinti ant stalo de- 
damą patiekalą, taps prieskoniu, kurio galbūt pamiršome 
įberti. 


Susibūrimų metas 


Vieniši žmonės dažniausiai ką nors paskubomis nuryja 
tarp dviejų televizijos programų. Jie pamiršta, kad vaka- 
ras - viena tų retų paros valandėlių, kurios suteikia pro- 
gą pabūti su kitais žmonėmis, o kartais ir su pačiu savimi. 
Kaip tik šį metą gali pasireikšti mūsų „aš“, kurį per dieną 
stropiai slėpėme. Kaip tik vakare galime pabūti su drau- 
gais, susikaupti ir atsiriboti nuo dieną patirtų prieštara- 
vimų tarp „viskas įmanoma“ ir „nieko negaliu padaryti“. 
Tarp šių žmonių galime nebijoti nusimesti kaukę ir pabūti 
patys savimi. Taip dorodami skanų valgį, smagiai sudauž- 
dami taures į kaimyno sveikatą pagaliau galime patirti tik- 
rąjį gyvenimo džiaugsmą, kurį paprastai užgožia dienos 
darbai. 


Didžiausia laimė - būti žmogumi 


Smagiai praėjusios vaišės yra nuostabi proga prisiminti, 
kad didžiausia laimė - būti žmogumi. Aš vis prisimenu ir 
prisimenu Evangelijos mokymą. Kristus per Paskutinę va- 
karienę, valgydamas su savo apaštalais ir dalydamas jiems 
duoną, ypač tvirtai pareiškė: „Imkite ir valgykite, tai mano 
kūnas“. Vadinasi, negalima atsisakyti gyvenimo malonu- 
mų. Paskui, tiesdamas taurę, sklidiną vyno, jis tarė: „Gerki- 
te išjos, tai mano kraujas“. Tai reiškia: „Gerkite meilę ir pa- 

sidalykite ja su aplinkiniais“. Frazių - „Darykite tai mano 
atminimui“ ir „Kiekvieną sykį, kai būsite čia, aš būsiu tarp 
jūsų“ - prasmė, regis, ganėtinai aiški. Tai yra kiekvieną 
kartą, kai mus gaubs meilė kitiems ir mes visa savo sielos 
esybe išgyvensime šią įsikūnijimo dovaną, būsime sklidi- 
ni kosminės energijos ir dieviškumo. Ši gyvenimo pamoka 
nuostabi. 


Susikurk šventinę nuotaiką 


Kodėl nenusprendus, kad vakaras - tai trumputės atosto- 
gos? Praleiskime jį kaip galima įvairiau. Tądien, kai išgirsi- 
me save tariančius: „Mano namuose kiekvienas vakaras — 
mažytė šventė“, galėsime būti tikri, kad elgiamės tinkamai. 
Vis dėlto dažniausiai grįžę namo nusiprausiame po dušu, 
įsijungiame televizorių ir paskubom paruošiame kokį nors 
šaldytą patiekalą - po darbo dienos jaučiamės visiškai išse- 
kę... Ir net jei turime tenkintis pusgaminiais - nebijokime 
šio žodžio, - niekas nekliudo įdėti į juos šaukštelio grieti- 
nės, įberti žiupsnelio prieskonių, patiesti gražią staltiesę ir 
pastatyti ant stalo žvakę. Aplinka per akimirką pasikeičia 
ir kasdienybė prašviesėja. 


Paikystės - vienintelis dalykas, 
dėl kurių niekada neapgailestaujama 
(Oscaras Wilde'as) 


Kad pabrėžtume tarpusavio bendravimo reikšmę, kad 
susikurtume šventinę nuotaiką, labai svarbu yra tinkama 
vieta. Prisimenu, kai norėdama pasikalbėti dukterį vesda- 

vausi į restoraną. Jame ji atverdavo man savo širdį, nors to 
niekada nedarydavo namuose. Juose mes būdavome savo 
įpročių belaisvės. Stalas - išties toji vieta, prie kurio vyksta 
nepaprasti dalykai. Pažvelkime, kaip Evangelijoje sureikš- 
minamas stalas: Paskutinė vakarienė ir vestuvės Kanoje. 
Čia Kristus vandenį ima ir paverčia vynu. 

Beje, netgi nesileidžiant į nūdienes diskusijas apie vyno 
privalumus visiems žinoma, kad sveikstantiems ligoniams 
ir pagyvenusiems žmonėms gydytojai po valgio rekomen- 
duoja išgerti taurę raudonojo vyno. Ši taurė sušildo kūną, 
dvasią, žvilgsnį. Tai proga išgerti už svajas, pagaliau už 
draugystę... 


Geriau daugiau nei mažiau 


Būdami vieni galime suruošti vakarėlį patiems sau. Kar- 
tais mums būtina pabūti vieniems, kad pamąstytume. Bet 
tik ne kiekvieną dieną, nes vakarėlis vienam su mėgstama 
muzika, žvakėmis ir visais kitais įmanomais pasilepinimo 
būdais po kelių dienų įgrįsta. 


Pajvairink kasdienybę 


Visą darbo dieną esame priversti bendrauti. Veikiausiai 
privalome šypsotis, kad pelnytume palankumą. Bet vakare 
galime rinktis. Ir pačią nemaloniausią padėtį galime ištai- 
syti. Jeigu mūsų šeimoje esama nesutarimų, gali pagelbėti 
šypsena, gera nuotaika. Tarkim, jei pradėjome nekaip su- 
tarti su sutuoktiniu, niekas geriau nepagelbės kaip įsimy- 
lėjėlių vakarienė... Kasdienybė - mūsų pikčiausias priešas, 

mūsų žudikas. Kaip galima dažniau galvokime, kad esame 
laimės kūdikiai. „Kiekvienas mūsų kąsnis, kiekvienas val- 
gis, kiekvienas ant stalo padėtas daiktelis teikia malonu- 
mo mums ir kitiems. Valgome šį maistą, šį gyvenimo duo- 
tą malonumą, noriai ir jausdamiesi laimingi.“ 

Mums duodamos pamokos, kaip reikia gyventi, kad 
uždirbtume pinigų, būtume sveiki, bet tarp gyvenimo tai- 
syklių retai kada paminimas malonumas. Nors jis - tikra- 
sis mūsų bilietas į laimę. Dėl to nėra būtina mėgdžioti kai- 
myną: tai, kas malonu vienam, nėra malonu kitam. Vieni 
anksčiau gula, kiti mėgsta pasišlaistyti vakarais. Bet kaip 
liūdna eiti miegoti, užvalgius garuose virtų morkų ir įtiki- 
nėjant save: „Tai naudinga sveikatai, aš esu laimingas“. Šiuo 
atveju jokiu būdu nesijaučiame laimingi, ir dar neaišku, ar 
iš tikrųjų tai teikia sveikatos. Garuose virtos daržovės — 
puikus dalykas tam, kuris jas mėgsta. Aš, tarkim, dievinu 
padažus. Kai nuo jų padidėja svoris, stengiuosi susiimti ir 
keletą dienų papasninkauti, kad ir vėl galėčiau puotauti. 
Toks mano laimės „receptas“. Kiekvienas gali rinktis, kas 
jam atrodo geriausia. Tik nereikia pamiršti, kad malonu- 
mas - visa ko pagrindas. 


Kai pilvas sotus, ir visam kūnui malonu 


Pamirškime gyvenimą su visa šeima. Galbūt nesusi- 
mąstome, kad kartais artimiesiems smagu prie stalo be 
mūsų? Ir galbūt kartais smagiau vakarienė dviese, o ne su 
visa šeima subedus nosis į televizoriaus ekraną? Vieną die- 
ną tarkime vaikams: „Ryt į mokyklą nereikia, vaikų kam- 
baryje jūsų laukia užkandžiai prie televizoriaus...“ arba 
„Šiandien - filmų ir sumuštinių vakarėlis...“ Vaikai bus 

laimingi, galėdami pailsėti nuo tėviškos globos. Tai kažkas 
ypatinga. 

Kadaise ant stalo visuomet būdavo dedama viena lėkš- 
te daugiau. Tas gražus paprotys išnyko. Gaila! Bet juk nie- 
kas to nedraudžia daryti mums, paskui plačiai atverti savo 
namų duris ir širdį bei turiningai praleisti vakarą. 


Dešimtas įsakymas 

Šią dieną, kurią praleidome, stengdamiesi patirti kuo dau- 
giau gyvenimo malonumų, užbaikime nerūpestingai. Pir- 
miausia mūsų sąmonė turi apsivalyti nuo prisikaupusių 
įspūdžių. Negali būti nė kalbos, kad eitume gulti kurdami 
rytdienos planus: kam turime ryte paskambinti, su kuo 
pasimatyti, baimindamiesi būsimo susitikimo su vadovy- 
be, įsipareigojimų, pilni nerimo. Užmiegant su tokiomis 
slogiomis mintimis, išlieka protinė veikla. Ir ryte mes pra- 
busime skaudama galva. 


Menas užmigti 


Jei mokomės gyventi, tai mokykimės ir užmigti. Kai kurie 
vaikai, kuriems motinos ar močiutės prieš miegą sekdavo 
pasakas ar dainuodavo lopšines, yra pažinę šį nuostabų 
meną. Bet niekas mums nebeseka pasakų, niekas nebe- 
dainuoja lopšinių. Mums patiems lemta pasirūpinti, kad 
naktis galėtume praleisti palaimingai. Jokiu būdu negali- 
me su visais savo rūpesčiais pulti Morfėjui į glėbį. Tai ką 
gi daryti? Visa laimė, kad mūsų smegenys negali mąstyti 
apie du dalykus vienu metu! Jeigu pamirštume blogus iš- 
gyvenimus ir galvotume apie ką nors gražaus: artėjančias 
atostogas, malonias buvusio ar būsimo vakarėlio nuotru- 
pas, geros mintys greitai išgintų visas kitas. 


Naktis — geriausia patarėja 
Užmigti yra menas. Bet jis nebūtinai yra dalis to, ką 


mums perdavė tėvai. Geriausiu atveju jie mokė mus sukal- 
bėti maldelę, kurios prasmės nelabai suvokiame. Blogiausiu 

atveju aiškino, kad jei nebūsime geri, ateis velnias ir mus 
išsineš. Užmigti - vadinasi, rizikuoti! O kur dar visuotinai 
priimtos taisyklės. Kiekvienam žinoma: „Valandos prieš 
vidurnaktį - dvigubos vertės“. Tad moralas būtų toks: visi 
naktibaldos niekada nesusikraus turtų, pasaulio turtai ati- 
tenka tiems, kurie anksti gula ir anksti kelia... Nieko nuos- 
tabaus, jei vieniems miegoti - tai išgyventi tikrą košmarą, 
o kiti verčiau nerimsta kiaurą naktį, jie neužmiega tol, kol 
yra kas skaityti, žiūrėti... Ir nieko nuostabaus, kad nemi- 
ga - vienas didžiausių rūpesčių išsivysčiusių šalių gyven- 
tojams, gausiai vartojantiems migdomuosius. 

Šiaip ar taip, prarastos naktys reiškia tą patį, kaip pra- 
leisti susitikimai: kiekviena naktis - pasimatymas su savi- 
mi pačiu. Muzikai ir mokslininkai, prieš sukurdami savo 
partitūras ar visą gyvenimą įrodinėdami tai, ką buvo nu- 
jautę, pirmiausia yra patyrę nuostabų intuicijos antplūdį 
naktį. Miegant ryšys su pasąmone tobulas, mes galime 
pažinti pasaulį, suvokti gyvenimo paieškų tikslą, atskleis- 
ti savo kūrybingą prigimtį. Kiekvienas mūsų turi tai, ko 
neturi kitas, nes privalo ką nors duoti žmonijai ar sau pa- 
čiam. Bet jei nepaisome mums būdingos vidinės darnos, 
tai neįmanoma. 


Tam, kuris moka laukti, laikas atveria 
savo vartus (kinų išmintis) 


Ir, priešingai, kiekvieną kartą, kai tapomas paveikslas, 
kuriama muzikinė partitūra, kai vystomas kūrybingu- 
mas, palaikomas ryšys su savo pasąmone. Mumyse snū- 
duriuoja deimantas. Apie tai savitai byloja pasakos: bokš- 
te įkalinta princesė vaizduoja mūsų pasąmonę, ją įkalinęs 

karalius - kolektyvinės pasąmonės simbolis, jaunas prin- 
cas, besiskverbiantis per girią, kad pasiektų ir išvaduotų 
princesę bučiniu, yra sąmonės atitikmuo. Ši sąmonė pri- 
valo susijungti su mūsų pasąmone, kad taptų dvigubai 
kūrybingesnė ir pagimdytų daug vaikų, tai yra gausybę 
kūrinių... 

Juo daugiau dėmesio skirsime patys sau, juo mūsų 
miegas bus gilesnis. Ir tada kelionė po savo pasąmonę bus 
našesnė: sugebėsime išsigabenti į krantą daugiau lobių, 
slypinčių mūsų gelmėse. Galime šmurkštelėti po antklode, 
būdami patenkinti, ruoštis miegui lyg maloniam ritualui. 
Šis ritualas kiekvienam gali būti skirtingas: galime skaityti 
knygą, klausytis muzikos, miegamajame susikurti ypatin- 
gą aplinką, kuri glostytų mūsų akį, išgerti žolelių arbatos, 
šilto pieno ar atsidarę langą kurį laiką skaičiuoti žvaigždes. 
Nors ir kiek laiko ruošiamės miegoti, svarbu, kad pailsėtu- 
me. Kiekvieną vakarą galime įsiklausyti į kūną, ką jis nori 
mums pasakyti, paskui leistis pasitikti kito savęs, išpasa- 
kosiančio mums visas savo paslaptis. 


Sapnų svarba 


Miegodami sapnuojame. Sapnus prisimename arba ne. Yra 
vienas būdas, kaip juos prisiminti. Ankstų rytą mums rei- 
kia į traukinį, todėl beveik visą pasąmonę užprogramuoja- 
me tam, kad laiku pabustume. Jei norime prisiminti savo 
sapnus, prieš užmigdami nesileiskime užtvindomi kitų 
minčių. Ryte, kai tik praplėšiame akis, užuot šokę iš lovos, 
kaip visada, galime keletą sekundžių pagulėti ir pabandyti 
prisiminti, ką sapnavome. 

Šiam reikalui galime pasitelkti ir keletą mažyčių gudry- 
bių, kurios yra labai veiksmingos. Vakare, mąstydami apie 
šią vidinę nakties kelionę, išgerkime pusę stiklinės van- 
dens ar suvalgykime pusę obuolio. O ryte, prieš išlipdami 
iš lovos, baikime vandenį ar obuolį, stengdamiesi atkurti 
nakties vaizdus. Per dvi tris savaites dauguma mūsų leng- 
vai prisimins istorijas, išgyventas nakties tamsoje... Gali 
paaiškėti, kad sapnuose esame narsesni, geismingesni. 
Taip galbūt daugiau drąsos parodysime dieną. 


Laimė aplanko miegančiuosius 
(senovės graikų išmintis) 


Sapnuojame savo išgyvenimus, savo emocijas - džiaugs- 
mą ir įniršį. Tuomet pasąmonės informacija keliauja sąmo- 
nės link - viskas, kas nutinka sapne, turi prasmę. Sapnuo- 
jame namą: jo stogas - tai mūsų intelektas; palėpė, pilna 
lagaminų, - mūsų mintys; rūsys - mumyse glūdinčios vai- 
kystės paslaptys; langai ir durys - ryšys su aplinka... Sap- 
nas, kai liekame namo prieškambaryje, simbolizuoja, kad 
gyvename savo paties šešėlyje. 

Mūsų kūno dalys taip pat turi prasmę. Kairė pusė ati- 
tinka „būti“, dešinė - „veikti“. Kairėje pusėje pasirodantys 
sapno elementai rodo mūsų subjektyvų suvokimą, o deši- 
nėje atkuria tikrovę. Tai, kas sklinda iš viršaus, siejama su 
kosmine mūsų dalimi, o tai, kas iš apačios, kyla iš pačių 
šaknų. Sapnai iš tikrųjų yra mūsų pasąmonės siunčiami 
pranešimai ir jei mes šios nepaisysime, gyvenimas bus ne- 
visavertis. Pasąmonė išmanesnė už mūsų budinčią sąmo- 
nę, visą dieną veikiamą įvykių, kurie mums trukdo aiškiai 
matyti. Klausydami savo vidinio balso, galime palaikyti 

ryšį su visata. Čia galime leisti savo vaizduotei, sveikai 
nuovokai rodyti mums kelią. Čia susilieja mikrokosmas ir 
makrokosmas. 


Velnias pasirodo tik tam, kuris jo bijo 


Mes esame centre pasaulių, susineriančių lyg matrioš- 
kos. Mes esame viršutinio ir apatinio pasaulio sankirtoje — 
tarp to, kas kyla iš žemės, ir to, kas spindi mumyse kaip 
aštuntukas, begalybės simbolis. Plačiai atverdami savo są- 
monei nakties vartus, atrandame visatą. Tai, kas yra viršu- 
je, panėšėja į tai, kas yra apačioje. Kas yra viduje, panėšėja 
į tai, kas yra išorėje. 

Bet kur kas paprasčiau ir lengviau suprasti save per 
savo pačių pojūčius, savo sapnus, savo kūną. Pamirškime 
rūpesčius, kurie mums neduoda ramybės, ir pakeiskime 
juos maloniomis mintimis. Taip geriau miegosime ir labiau 
konkretizuosime sapnus. Juo daugiau sukursime tuščios 
erdvės, juo daugiau čia priplūs vertingos informacijos. 


Naktis - geriausia patarėja 


Menu, viena mano draugė nuolat sapnuodavo keistą sapną: 
ji taikosi sėsti į traukinį, paskutinę minutę persigalvoja, nes 
tai ne tas traukinys. Ta pati istorija nutinka su antru, trečiu 
traukiniu ir t. t. Nuaidi garsiakalbis: kažkas kviečia ją prie 
telefono. Ji įeina į kažkokį kambarį, pakelia ragelį ir klau- 
sia: „Kas jūs?“ Moteriškas balsas atsako: „Nesukite galvos, 
norėjau pasakyti, kad sėstumėte į bet kurį traukinį, jis vis 


„t“ 


tiek kur nors nuveš“. Tuo metu jai buvo aštuoniolika metų. 

Nežinau, ar įsėdo ji į gyvenimo traukinį, o svarbiausia, 
laimės traukinį. Bet žinau, kad egzistuoja visuotiniai dės- 
niai, kurie bendri visam tam, kas gyva, ir asmeniniai dės- 
niai, tinkantys kiekvienam atskirai. Medžiui tinka vienas 
dėsnis, katinui - kitas, liūtui, vilkui ar rožių kerui - trečias. 
O kuris - liūto, vilko, drugelio ar rožių kero - tinka mums? 
Neveikdami nesužinosime. Veikdami ką nors sutiksime, 
išmoksime bendradarbiauti, kartu suprasime, kokia mūsų 
veiklos kryptis, išsiaiškinsime savo poreikius, susitaiky- 
sime su nesaikingumu... Užuot jų atsisakę, turėsime juos 
įgyvendinti, net jei teks žengti neteisingą žingsnį, paklus- 
ti rutinai. Po truputį paaiškės, kad tai, kas mums nutin- 
ka, - ne kitų, o mūsų pačių klaidos ir kad galime veikti ki- 
taip. Tik žengę vieną, paskui kitą žingsnį pažinsime save ir 
drauge gyvenimo dėsnius. 


Kaip pasiklosi - taip išmiegosi 


Mano draugė, kuriai buvo itin būdingi oneroidiniai* 
dialogai su pasąmone, regėjo tokį sapną: ji paplūdimyje, 
kažkoks žmogus pardavinėja žuvies akis. Ji pasiteirauja 
jo, ką tai reiškia. „Tai akys, kad matytum pasaulį, - atsako 
jis. - Pažiūrėkite, jos nuostabios, nes suteikia aiškiaregys- 
tės galią“ Jai kyla pagunda: „Norėčiau porelę nusipirkti“. 
„Kad neturite už ką, - atšauna jis. - Neturite tiek pinigų, 
jos labai brangios!“ Ji skaičiuoja savo pinigėlius: reikiamos 
sumos neturi. Tada prašo poros išmėginti. Išsiima sagučių 
dydžio savo akis, pirklio siūlomosios kuo puikiausiai tin- 


* Oneroidas (gr. oneiros - sapnas, eidos - pavidalas) - sąmonės sutriki- 
mas, kuris pasireiškia panašiais į sapną fantastiniais išgyvenimais 

ka į akiduobes. Ir ji išvysta neįprastas spalvas, nuostabius 
gamtovaizdžius... Su tomis akimis aplinka jai pasirodo to- 
kia nuostabi, lyg gražesnio reginio niekada nebūtų regė- 
jusi... O tas žmogelis ją koneveikia: „Jūs neturite už ką jų 
nusipirkti, duokite šen man tas akis!“ Nenoromis ji jas grą- 
žina. Susapnavusi šį neįprastą sapną mano draugė suvokė, 
kad neišnaudoja visų savo galimybių. 

Mūsų sapnai - tai nuorodos. Jas tinkamai išsiaiškinę, 
galime pakeisti savo gyvenimą, drąsiai žengti pasitikti 
antrininko. Kiek kartų jis tapšnoja mums per petį, saky- 
damas: „Aš nebegaliu gyventi taip, kaip tu mane verti, esu 
nelaimingas ir man reikia ko kita...“ Išmokti laimingam 
užmigti, vadinasi, ir laimingam pabusti. 


Tapk asmenybe 

Vidinis „aš“ reiškiasi ir įgauna pavidalą per kūną. Štai todėl 
mums labai svarbu pažinti save, įgyvendinti savo siekius. 
Kokios mūsų gerosios savybės, kokie gabumai, kaip juos 
kuo geriau panaudoti, nepasiduodant patarimams iš ša- 
lies? Tas, kuris sukurtas rašyti - terašo, kalbėti - tekalba... 
Niekas geriau už mus nežino, kas mums geriausia. Nieko 
nėra amžina. Jeigu jaučiamės nelaimingi, visada galime 
ką nors keisti. Mes nuolat keičiamės, pokyčių žymės lieka 
mūsų kūne. Ilgainiui kietai sučiauptos lūpos tampa putlios, 
primerktos akys padidėja arba priešingai. Nesikeisdami, 
išsaugodami visas pradines savo spalvas, mes nesėkmingai 
senstame, šis bruožas ryškėja, įgauna komišką pavidalą. 
Taip mūsų pirminiai bruožai, kuriuos galėjome paversti 
privalumais, virsta trūkumais. 

Gamtai įsakinėjame tik jai paklusdami 


Morfopsichologai nustatė, kad kiekvienas žmogus yra 
arba ganėtinai susiskliaudęs, arba ganėtinai išsiskleidęs 
bei fiziškai vystosi atitinkamai pagal savo vidinę raidą. Jei 
priklausome pirmajam tipui, visas mūsų kūnas, atrodo, po 
truputį traukiasi apie griaučius, esame užsidarę nuo išorės 
pasaulio. Jei priklausome antrajam tipui, mūsų kūnas, kad 
ir kokio sudėjimo būtų - stambaus ar ne, tiesis kaip tik į 
išorę. 


Tiesa, kuri mus mažiausiai domina, — ta, kurią 
mums svarbiausia žinoti (kinų išmintis) 


Vaikas atviras pasauliui ir tai atspindi jo išorė: didelė ir 
išgaubta kakta, nosis, turinti plačias šnerves. Ir, priešingai, 
senukas yra užsidaręs nuo pasaulio. Senuko bruožai netgi 
šiurkštūs. Dažnai jo griaučiai susitraukę ir jis pats mažėja. 

Jie simbolizuoja tai, kas mums buvo duota - džiaugsmą 
ar sunkumus. Juos gavome leisdamiesi į kelią. Negalime 
pakeisti savo bruožų, nebent plastine operacija. Tačiau 
niekas mums nekliudo žaisti žvilgsniu: kiekvieną dieną 
reiškiamas švelnumas paveiks mūsų raukšles kitaip negu 
pagieža. 

Jei prilygintume save namui, kuris laikui bėgant yra 
statomas ir keičiasi, griaučiai vaizduotų jo pamatus. O visi 
mūsų jutimo receptoriai - akys, nosis, burna ir t. t. - lyg 
durys ir langai reikštų didesnį ar mažesnį mūsų norą ben- 
drauti. 

Akmuo, plytos ir medis - tai medžiaga, kuria apreng- 
tume šiuos griaučius. Taip sukurtume savo kūną, tai yra 

suteiktume jam išvaizdą, ir su šia sąveikautume. Galbūt 
mums ji patiktų, o galbūt ir ne - tai lemia mūsų prigimtis. 
Kiekvienam mūsų gyvenimas suteikia galimybę, terei- 
kia pasitelkti energiją ir gabumus. Svarbiausia - nepraleisti 
gyvenimo veltui, žinoti, kas esi, ir sutarti su pačiu savimi. 


Skruzdė mažučiukė, bet gali įlįsti liūtui į ausį 
(rusų išmintis) 


Apibendrinimas 

Ši knyga skirta žmonėms nuo septynerių iki 97 metų. 
Mums nusišypsojo laimė gyventi visuomenės kaitos laiko- 
tarpiu. Ir mes, būsimos naujos visuomenės pagrindas, esa- 
me įpareigoti ją pertvarkyti. Užuot žvelgę į mus ištikusią 
krizę kaip į negandą ir pasaulio pabaigą, pasistenkime su- 
prasti: jei kas nors baigiasi, prasideda kas nors kita ir ima 
bręsti pirmi būsimo derliaus vaisiai. Širdyje išlikime vai- 
kai, nebijokime keistis, judėti, pasistenkime drąsiai priimti 
naują požiūrį į gyvenimą, atsiverti tai galingai jėgai, kuri 
slypi mumyse. Nebesulaukdami išorinės pagalbos, nebe- 
rasdami iš anksto nužymėtų kelių, būsime priversti kurti 
naują pasaulį: susivienykime, kad taptume jėga, ir nebijo- 
kime rizikuoti - būkime atviri naujoms idėjoms. 

Įsėskime į bet kurį traukinį, jis mus kur nors vis tiek nu- 
veš. Nors tas traukinys - ir ne mūsų, svarbu pajudėti. Būti- 
na atsidurti kelyje, jog suprastume, kad riedame ne mums 
reikiama kryptimi. Jei labai ilgai rinksimės, rizikuojame 
likti perone. 

Dovanų gavome savo gyvenimą ir vargstame bandyda- 
mi įsitraukti į jo žaidimą. 

O juk tam, kad susikurtume rojų žemėje, yra viena tai- 
syklė, kurią išreiškia dešimt šios knygos įsakymų: septyni 
laimės žingsniai - pasiryžti, mokytis, suprasti, užimti savo 
vietą, sukaupti jėgas ir išlikti kūrybingiems, bendrauti ir 
galiausiai mėgautis tuo, ką sukūrėme... Ši septynių paži- 
nimo medžių simbolika, kilusi iš taro, glaudžiai siejasi su 
mūsų kasdienybe, kurioje mums lemta gyventi. Užėmę 
tinkamą vietą, galėsime bendrauti it medžiai: nepasiduo- 
sime svetimai įtakai ir nebijosime. Ir tik tada, kai septintas 
žingsnis pagaliau mums leis pasimėgauti pelnytu poilsiu, 
galėsime pereiti prie meilės medžio. Tai ir bus mūsų žemiš- 
kasis rojus. 

Nuostabiausia kelionė 


Tą dieną, kai likę vieni su pačiais savimi nenuobodžiausi- 
me, suprasime, kad atradome savo vidinę darną, savo vidi- 
nę muziką. Kaip tik šie dešimt laimės įsakymų leis paversti 
paprastą dieną nepaprasta diena. Nebėra kaip dangstytis, 
pavyzdžiui, pinigų stygiumi, kuris tam kliudo. Reikia pa- 
bandyti pastebėti tuos mažyčius skirtumus, kurie nuspal- 
vina mūsų dienas, nudažo gyvenimą: „Šis gyvenimas - 
mano, mano pareiga jį nugyventi laimingai...“ 

Laikantis kurio nors įsakymo kiekvienas veiksmas pri- 
valo paklusti bendram įstatymui, kuris padės po truputį 
mokytis vis naujo veikimo būdo - lyg žaistume „klases“. 

„Klasių“ forma - kryžius, kai viena dalis skirta žemei, 
kita — dangui. Iš pradžių stovime žemėje, paskui - 1, 2, 
3 - pasitelkiame kūną, sielą, protą. Paskui - 4 ir 5 - telpa- 
me tarp „būti“ ir „veikti“, tai yra mes iš tiesų gyvename. 
6 - judame meilės link. 7 ir 8- atsiveriame gyvenimui. 
Langelyje 9 aptinkame nepažįstamą pasaulį, juk mes - cik- 
lo gale. Šis nepažįstamas pasaulis tuojau pateiks mums 
naują ciklą, tai yra dangiškąją dalį, visą kosminę uvertiūrą. 
Šį judėjimą į priekį galime palyginti su besistiebiančiu me- 
džiu, kuris išdygsta iš žemės ir jo šakos kyla į dangų. Mes 
bet kurią gyvenimo akimirką liekame žmonės, liekame ant 
žemės. Jeigu iki šios dienos labiausiai vystėme savo emoci- 
jas, tai dabar turėsime jas įkūnyti: negalime toliau stiebtis į 
dangų, jei nesame įsitvirtinę žemėje ir ant jos. Medis nebe- 
gali augti, jei nunyksta jo šaknys arba jį išrauna. Svarbiau- 
sia - prisiminti šį gyvenimo dėsnį, kad galėtume toliau tęs- 
ti kelionę, susijusią su mūsų sąmone. 

Taigi „klasės“, vaikiškas žaidimas, - gyvenimo žaidi- 
mas: reikia tvirtai stovėti ant žemės, kad galėtume vystyti 
išmintį ir dvasingumą bei pasiekti savo dangiškąją dalį. 


Norėdamas žengti į priekį, 
nebijok pokyčių 


Visada, kai gyvename teisingai, pastebime, kad prieš mus 
atsiveria vartai. O tai reiškia: „Ženkite žingsnelį gyve- 
nimo link - ir gyvenimas žengs dešimt jūsų link“. Kely- 
je mes ne vieni. Kartais sustojame išsigandę, mums at- 
rodo, kad turime įveikti kažkokį kalną, ir nesuvokiame, 
jog pakanka kilstelėti ranką, kad staiga išnirtų karieta ir 
paprasčiausiai nuvežtų mus ten, ką buvome sukūrę savo 
vaizduotėje. 

Galbūt įvykiai klostosi ne mūsų naudai, kad mes, būda- 
mi užsispyrę, norime įsilaužti pro uždarytas duris, nepa- 
stebėdami atvertųjų už nugaros. Pasitelkime savo įgimtus 
sugebėjimus ir ieškokime savų kelių į laimę. Jeigu koks 
įkyruolis klausia, ką veikiame gyvenime, atsakykime jam: 
„Gyvenu!“ Gyventi išmokstame klupdami, klysdami, vėl 
pakildami. Gyvenimas yra amatas. Ar svarbiau, kad pasi- 
sektų gyvenimas, ar kad gyvenime sektųsi? Keliems mūsų 
viskas puikiai klostosi socialinėje plotmėje ir nieko - as- 
meninėje? 

Kadangi kiekvienas veiksmas iš pradžių turi būti įsivaiz- 
duotas, labai svarbu svajoti. Būti išmintingam - tai turėti 
išminties. Būti išmintingam — tai išsiaiškinti, ko norime ir 
kaip galime tai pasiekti. Nepaisykime, ko mus mokė: kad 
būtume išmintingi, privalome turėti gerą išsilavinimą. Tad 

susitaikykime su ta mintimi, kad kas nors mus gali pra- 
nokti, nebijokime keisti nuomonės ir nesipriešinkime tam. 
Būti išmintingam - tai veikti ir siekti įgyvendinti svajones. 
Kad tai pasiektume, reikia duoti valią vaizduotei. 

O juk mūsų intelektas tapo galingesniu valdovu nei 
jautri širdis ir sveika nuovoka. Nors instinktyvi išmintis, 
emocinė išmintis ir intelektuali išmintis, trejopas gebėji- 
mas suvokti, turi pakilti į kovą kaip lygiaverčiai. Jei tarp jų 
viešpatauja darna, viskas yra įmanoma. 

Tad jei tarp tų trijų tipų vyrauja neišvengiama įtampa, 
ji turi vesti į vienybę, į darną mumyse. Beje, ar bendrauti 
su visata nereiškia įsiklausyti į vidinę savo visatą? Čia ga- 
lime leisti laisvai lietis savo vaizduotei, nepamiršdami ir 
sveikos nuovokos. 

Įsiklausykime į patarlių ir liaudies posakių išmintį. Pa- 
vyzdžiui, „Geriau žvirblis rankoje negu briedis girioje“. Tai 
kvietimas pažvelgti į tai, ką turime, ir pamąstyti, ką gali- 
me su tuo padaryti, užuot nuolat verkę dėl to, ko mums 
trūksta: „Būtų gerai, jei turėčiau ir tai, galėčiau...“ Žvirblį 
jau turime. Patarlių, liaudies posakių, Evangelijos tiesa yra 
paprastai išreikšta ir lengvai suprantama. 

Bet kas yra kalbos be darbų? Kokie melagiai pasirodo 
esą pamokslautojai, vos tik nukreipiame į juos savo žvilgs- 
nius... Jie nepajėgia įgyvendinti savo gražių žodžių! Vis 
dėlto atkreipkime dėmesį: jei kelissyk iš eilės kartojame tą 
pačią schemą ir priskiriame savo nesėkmes kitiems, vadi- 
nasi, metas pagalvoti, kad galbūt patys ir esame priežastis. 
Taip galėsime užkirsti tam kelią. Stoję į gyvenimo mūšį, 
patiriame didžiulę naudą: kol grumiamės, nesikankina- 
me. Juk jei nesigrumiame, bet suvokiame, kad to reikėtų, 
kankiname save kaltinimais sau. Mūšyje laimėję tai, ko 

troškome, apie ką svajojome, vėliau prisimename vien ma- 
lonius dalykus. Mes - nuotykių ieškotojai, kurie, susidūrę 
su begaliniais sunkumais ir kančiomis, vėliau teprisimena 
gerąsias akimirkas. Mums visokeriopai naudinga bandyti 
įveikti sunkumus. 


Būk savimi 


Gyvenimas mane išmokė mėgautis skirtumais. Per juos 
įmanoma vertybių kaita. 

Dažnai girdime, kaip kupini gerų norų žmonės kalba: 
„Turiu pasikeisti“. O juk reikia būti tik atviriems gyve- 
nimui - jo naujovės mus pasieks nepastebimai per sam- 
protavimus, intelektą ar emocinius sukrėtimus arba per 
mėgavimosi, palaimos akimirkas, kurias patirti padeda 
jautrumas, slypintis mūsų pasąmonės gelmėse. Svar- 
biausia - nebijokime permainų. Jei griežtai laikomės 
taisyklių, kad neiškryptume iš vėžių, mes paprasčiausiai 
sustabarėjame. Užsidarome nuo nepaliaujamos dangaus 
ir žemės tarpusavio sąveikos, vaizduojamos begalybės 
simboliu, kvėpavimo tarp makrokosmo (dangaus) ir mik- 
rokosmo (žemės, mūsų). Begalybės ženklas simbolizuoja 
ir mūsų įsikūnijimo realybės - objektyviosios pusės - bei 
kosminės, įsivaizduojamos dalies, sapno, sukurto vidinės 
mūsų visatos, - subjektyviosios pusės - tarpusavio sąvei- 
ką. Jeigu priklausome tik dangaus simbolio daliai, esame 
atitrūkę nuo tikrovės. Jei gyvename tik žemės dalyje, 
esame atitrūkę nuo kosminės savo pusės. Norėdami at- 
rasti savo tiesą, turime nepaliaujamai judėti tarp šių dvi- 
ejų pasaulių. 

Metams bėgant paaiškėja, kad tvirtas vaikystės pažiū- 
ras ir tikėjimą išsaugome visą gyvenimą, net jei jie ir įgau- 
na kitą pavidalą. Mes - tarsi medžiai, kurie augdami ap- 
limpa lapais ir vaisiais, supuvusiais ar nuostabiais. Tačiau 
šaknys, kamienas, pats pagrindas, išlieka kaip pradžioje. 
Mes liekame saviti, tik augame... Nuo tos akimirkos, kai 
mūsų pačių viduje nuaidi galingas rezonansas, mes išsau- 
gome muziką. Galime kurti naujus rezonansus, tačiau pra- 
dinės šaknys išliks tos pačios. Šį tvirtą pagrindą privalome 
atrasti savyje, išsaugoti jį, vystyti, priversti vesti vaisius. 

Jauniems mums buvo teigiama: „Pamatysi, kai būsi 
vyresnis, pasikeisi, taip nebegalvosi“. Kad ir kokio am- 
žiaus būtume, nepamirškime: net vienut vienos visame 
pasaulyje mūsų mintys priklauso mums, saugokime jas, 
neišduokime savęs... Žinoma, mes augame, keičiasi mūsų 
galvosena... Bet pasistenkime išlikti saviti, išsaugoti savo 
pirminę tapatybę, tokią tvirtą ir tokią galingą. Šis mūsų 
asmenybės pagrindas tebus kaip priemonė nepasiduoti 
svetimai įtakai. 

Visą gyvenimą pasistenkime išsaugoti tuos pačius 
troškimus, tas pačias pažiūras. Vis dėlto nepamirškime, 
kad jaunystėje mes savo poreikiais beatodairiškai prime- 
name smailias viršukalnes. Tad pripažinkime, kad gyveni- 
mas suapvalina kampus ir paverčia mus žaliuojančiomis 
kalvomis. 

Beje, turime susigyventi ir su savo poreikiais bei trū- 
kumais. Svarbu yra bendrauti su aplinkiniais. Susiprieši- 
nimas ir nesėkmės, nusivylimai labai greitai priverčia mus 
pažvelgti į savo artimą, pažintį jį kaip kitokį individą. 

Privalome po savo storu kiautu įžvelgti deimantą, kurį 
mes visi turime. Ieškokime ir kito žmogaus deimanto, ban- 

dykime pažadinti šį jo stebuklą. Bendraudami su kitais ge- 
riau suvoksime ir pačius save. 


Pasitikėk gyvenimu 


Susilieti su gyvenimo ritmu - vadinasi, kiek galima labiau 
laikytis asmeninio ritmo. Jei kartais pradeda atrodyti, kad 
laikas sustojo vietoje, jei mus apėmė tingulys, metas susi- 
vokti: ko gero, per ilgai laukėme ir gyvenome ne tokį gyve- 
nimą, apie kokį svajojome... Gyvenimas - tai nepaliauja- 
mas judėjimas pirmyn, nuolatinė kaita. 

Kad gerai nugyventume sau skirtą laiką, gyvenkime 
dabartimi. Kad įveiktume baimę, ne kartokime sau, kad 
reikia ją įveikti, o pažvelkime jai tiesiai į akis. Tik taip galė- 
sime jos atsikratyti. Jei bandysime apie ją negalvoti, ji taps 
skausminga. Bandydami jai priešintis, ją tik sustiprinsime. 
Kad atsikratytume savo baimių ir skausmo, pakanka susi- 
taikyti ir jas išgyventi. 

Štai klausimai, kuriuos turėtume sau iškelti, norėdami 
žengti į priekį: 

- Kas aš ir kaip noriu gyventi? 

- Ką aš mėgstu? 

- Ko aš noriu? 

- Kas man patinka? 

- Ko aš nemėgstu? 

- Kuris darbas man arčiausiai širdies? 

- Kurio aš labiausiai nemėgstu? 

O šie klausimai beprasmiški: 

- Kodėl taip nepasielgiau, nors galėjau tai padaryti? 

- Kodėl man taip blogai? 

Jei blogai jaučiamės, turime apsvarstyti to priežastį 
be jokio mazochizmo, negindami šalin savo baimių. Būna 
akimirkų, kai lyg vaikai, įsitvėrę baseino krašto ir besimo- 
kantys nardyti, esame priversti galvoti apie rizikos bai- 
mę - reikia šokti žemyn. Reikia pasiryžti. Kaip byloja liau- 
dies išmintis, sunkus tik pirmas žingsnis. Prieš šokdami 
galvokime, kad mes mokame plaukti. 

Tik gimę mes įkvepiame. Tą akimirką, kai bijome žengti 
toliau, mes gaudome orą. Kadangi mes gyvi, tai ir kvėpuoti 
mokame. Išdrįskime kvėpuoti visa krūtine... 

Jeigu blogai jaučiamės, nebijokime to parodyti. Jeigu 
norime verkti - verkime. Jeigu norime rėkti - rėkime... 
Nebūtina to daryti visų akivaizdoje, jeigu reikia - pasi- 
šalinkime. Tačiau mūsų emocijos turi išsiveržti iš mūsų. 
Antraip jos mus uždusins. Be to, už žingsnelį gyvenimo 
link gyvenimas mūsų link žengia dešimtį. Ir geriau be tik- 
slo žengti į priekį, negu stovėti vietoje: nėra nieko blogiau 
už sąstingį. Būkime pagrindiniai savo gyvenimo aktoriai, 
o ne pasyvūs stebėtojai. Nieko baisaus suklysti, parklup- 
ti ir išsisukti koją. Daugelis žmonių stovi vietoje, nes bijo 
žengti. O jei suklysime? Bet mūsų sąmonę išjudina nuo- 
puoliai. Gyvenimas - tai rizika: „Kuris bijo rizikuoti, tas 
nieko neturi“. 

Mes kremtame obuolį, nes to norime, išlenkiame taurę 
vyno, nes mums tai teikia malonumo, jei padauginame, 
negalavimas užgožia pasimėgavimą. Taip viskas susiregu- 
liuoja. Jeigu lyja ir gamtoje per daug vandens, tam tikru 
metu jis nuteka. Ir vėl nušvinta saulė. Kas blogiau? Nie- 
ko nedaryti, kad, neduokdie, nesunegaluotume, ar daryti 
viską ir pabandyti suvokti, kad nieko bloga mums nega- 
li nutikti? Baimė apsirikti trukdo mums veikti - bijome 

klaidų. Tačiau pats gyvenimas nuolat kinta, kad galop 
įsitvirtintų pavidalu, kuris gali darniai vystytis. Moky- 
damasis vaikščioti vaikas parpuola. Parpuldamas ir vėl 
atsistodamas įgyja daugiau patirties, pradeda savimi pa- 
sitikėti. Svarbiausia - judėti į priekį, tai padeda mums la- 
vinti raumenis ir po truputį tvirtėti ne tik fiziškai, bet ir 
psichologiškai. 


Įsiklausyk į save 


Pamirškime įpročius - gyvenkime savo kūno ritmu. Išmo- 
kime įsiklausyti į save, pripažinkime, kad esame individua- 
lybės, turime savo poreikių ir galime veikti kitaip nei kiti. 

Ugnis, oras, vanduo ar žemė. Ar nors vienas šių keturių 
visatos elementų kuo nors pranašesnis už kitus? Kiekvie- 
nas jų vertinamas už savo galią. Ar žmogus, kurio energija 
veržiasi per kraštus, vertas didesnės pagarbos už žmogų, 
įkūnijantį ramybę? Ar ano sveika nuovoka paremtos min- 
tys vertos didesnio dėmesio, nei šio, kurio išmintimi gė- 
rimės? Aišku, kad ne! Kiekvienas pasiekiame aukštumas 
tam tikroje srityje, bet kiekvienas esame tik maža dalelė 
didelės dėlionės. Todėl be kitų mes - niekas. 

Esama visuotinių dėsnių, kurie bendri visam, kas gyva, 
ir asmeninių dėsnių, galiojančių kiekvienam atskirai. Me- 
džiui tinka vienas, katinui, liūtui ar rožės kerui - kitas 
dėsnis. Bet visiems egzistuoja viena vienintelė norma, vi- 
suotinis dėsnis, kurį reikia atrasti. Nuo pat gimimo priva- 
lome mokyti mažylį paisyti šio visatos dėsnio. O jo taisyklė 
byloja: jeigu būsime nepakenčiami, galop sulauksime ne- 
sekmės. Ir, priešingai, jeigu būsime su žmonėmis malonūs, 

gerbsime juos, galbūt jie supras mus įskaudinę. Jeigu mo- 
tina leidžia vaikui rinktis savo gyvenimo kelią ir neperša 
savo norų, ji įteikia jam didžiulę dovaną - galimybę grei- 
čiau save realizuoti. 

Taip po truputį imame suvokti, kad bendraudami su 
kitais galime pažinti save, atskleisti savo reikmes, susitai- 
kyti su savo nesaikingumu ir klaidomis. Per kitus pažįs- 
tame gyvenimą, suklydę pradedame aiškiau matyti. Jeigu 
mus būtų mokę ryte ir vakare melstis ne žodžiais, o įsi- 
klausant į savo vidinę tylą, greičiau būtume pažinę save ir 
galbūt geriau jaustumės būdami patys savimi. Jeigu kas 
būtų pasakęs: „Paklausyk savo kūno, jis turi tau ką pasa- 
kyti...“ Tačiau mums šnekėjo apie Dievą, sukūrusį dangų 
ir žemę, nepaprastai gerą, nepaprastai malonų, apie nepa- 
kenčiamus nudailintus šventus paveikslėlius, verčiančius 
žmones paklusti kitų valiai. 

Didelė ir tokia vertinga šventųjų, kurie atvėrė religijų 
duris, išmintis buvo iškreipta. (Taip katekizmas visiškai 
iškraipė Evangeliją.) Pranašai dažnai sakydavo būsią savo 
kalbose išduoti: „Daugelis kalbės mano vardu, nereikia jų 
klausyti“. 

Mus auklėja, priekaištaudami dėl tingulio. Mums nelei- 
džiama nieko neveikti. Tačiau kartais nieko neveikimas yra 
būtinas dėl mūsų ateities. Į klausimą „Ką veiki šiandien?“ 
reikėtų nebijoti nuoširdžiai atsakyti: „Nieko!“ 

Mūsų kūnui pakanka nuovokos sustoti, kai ateina me- 
tas miegoti. Yra laikas veikti ir laikas nieko neveikti. Kar- 
tais tai nuostabu. Galime porą dienų nelipti iš lovos, nes 
mums reikia atgauti jėgas. Tai neišvengiama kaita. 

Katinas miegodamas ilsisi, bet vis dėlto išlieka budrus. 
Žiemą žemė ruošiasi rudens derliui. Mums taip pat itin 

svarbu klausyti savo kūno, kad sukauptume jėgas ateičiai. 
Kūnas turi savų argumentų, kurie nesuprantami protui. 

Dažnai yra apdairiau pasikliauti instinktais negu inte- 
lektu. Instinktai - mūsų šaknys, visa kita yra lyg priedas. 
Jie pasireiškia per penkerias mūsų kūno duris, per penkis 
pojūčius, atvirus gyvenimui. Įdėmiai pažvelgę į gamtą, pa- 
stebėsime, kad visa, kas yra materija, instinktai, turi iš- 
mintį. Išminties negalima atskirti nuo materijos. Chame- 
leonas nusidažo tos vietos, kurioje tūno, spalva, kai kurie 
vabzdžiai, kad nebūtų suryti, įgauna tos šakos, ant kurios 
tupi, pavidalą. Net ir gamtos grožis paklūsta visuotiniam 
dėsniui. Tad jei mes paklūstame savo instinktams, esame 
nepaprastai išmintingi. Vėliau galėsime išleisti papildomų 
ūgliukų, kurie vystys mūsų intelektą. Pernelyg dažnai išsi- 
lavinimą ir atmintį mes tapatiname su išmintimi. O juk tai 
tik jai paklūstantys įrankiai. 


Kad sektųsi gyventi 


Kodėl pasiturinčiose šalyse daugiau depresijos kamuoja- 
mų žmonių nei vargingose? Šiose daugelis miršta badu. 
Tačiau savižudybės - retenybė, nes tai prabanga: nelieka 
laiko apie tai galvoti. Kodėl jis nusižudė? Juk turėjo val- 
džią, buvo žymus, jam netrūko pinigų, jis augino puikius 
vaikus! Nusižudė, nes ištiko bankrotas? Vyrai žudosi, kai 
pašlyja materialiniai reikalai. Moterys dažniau žudosi iš 
meilės, ne dėl pinigų. Įdomus faktas, tiesa? Jis nusižudė, 
nes neteko darbo. Devyniems benamiams vyriškiams ten- 
ka viena benamė moteris. Ne dėl to, kad jie neturi noro 

grumtis, paprasčiausiai to nesugeba. Moteris taip nenori 
būti priklausoma, kad sugalvoja, kaip išsisukti. 

Auklėdami berniukus peršame mintį, kad „laikas - pini- 
gai“: tikras vyras privalo gauti gerą algą ir turėti valdžią ki- 
tiems. Kiti jų pradai prislopinami. Geriausia - pusiausvyra 
tarp moteriškojo ir vyriškojo prado, kurie glūdi mumyse. 
Moteris privalo vystyti savo vyriškąjį, vyras - moteriškąjį 
pradą, tai yra subjektyvumą ir objektyvumą. Mūsų sme- 
genis sudaro du pusrutuliai, turime kiek galima labiau iš- 
naudoti juos abu, bet mes linkę skatinti tik vieną jų. Vyrai 
nėra tik objektyvūs, moterys - tik subjektyvios. Jie turi 
mokytis būti subjektyvūs, o moterys - objektyvios. 

Vyras ir moteris galės iš tikrųjų pamilti vienas kitą tik 
tada, kai kiekvienas jų pakankamai išvystys abu - vyriš- 
kojo ir moteriškojo - pradų aspektus. Kol moteris bus tik 
moteris, motina, patelė, kupina vien savo moteriškos ga- 
lios ir troškimo, kad vyras suprastų ją tokią, kokia ji yra, 
išalkusi meilės, jai neatiteks vaidmuo, kuris priklauso. 
Jeigu nevystys savo jang (vyriškojo) aspekto ir gebėjimo 
būti laisva, nepriklausoma bei kūrybinės galios, kuri neap- 
siriboja vien tik vaikais, tai neįstengs suvokti, kas ji tokia. 
Jei tik gimdys vaikus ir neturės savo gyvenimo, praras dalį 
savęs. Bet jei jai puikiai klostysis ir profesinis gyvenimas, 
jos vaikams tai bus į naudą. Turėdami tokią motiną, jie ga- 
lės labiau pasireikšti, nes ji niekada neprikiš: „Pasiaukojau 
dėl jūsų“. Tai iš tiesų didelis akibrokštas, tačiau privalome 
suvokti: vaikai nieko dėti, jei mes neišnaudojome visų savo 


galimybių! 


101 


102. 


10 laimės įsakymų 


Gyvenimo puota 


Na štai! Mes esame panardinti į gyvenimo jūrą ir dažnai 
turime darbuotis alkūnėmis, kad atsirastų vietos prie di- 
džiosios puotos stalo... Mums siūloma gardžiausių valgių. 
Galbūt kas nors pasakys: „Man tai pernelyg gražu“, kiti: 
„Per maža“, ir ims šnairuoti į kaimyno lėkštę. Tiesa yra 
viena: nėra ko likti prieškambaryje ir laukti, kad kas nors 
paimtų už rankos ir nusivestų. Šis gyvenimas - tai didžiulė 
pašėlusi puota, čia skausminga, čia džiugi. Ji verčia mus 
tapti nuotykių ieškotojais, pasiruošusiais grumtis dėl savo 
laimės... Suraskime ją „čia“ ir „dabar“. 

Čiupkime likimą į savo glėbį, kad taptume jo šeiminin- 
kais!.. Niekam ničniekam neleiskime užgniaužti mūsų 
polėkio, nes mums skirtas laikas įpareigoja kiekvieną aki- 
mirką išnaudoti sau. Giedra širdimi pasitikime skausmą ir 
džiaugsmą, tuomet jie ilgai neužsibus. Išgyvename nepa- 
liaujamą kaitą: atrodytų, nepakeliamus sunkumus keičia 
netikėti pakilimai - atsispyrę į patį kančios dugną, pakyla- 
me, įgyję patirties, tampame pajėgūs savyje ir aplinkui at- 
kurti darną. Liaukimės buvę stebėtojai to, kas mus ištinka, 
metas veikti! Nepasiduokime sielvartui, lyg jis būtų mūsų 
dalis. 

Žinoma, kiekvienas daro viską, ką gali, pasitelkęs įran- 
kius, kuriuos turi. Bet dažnai paaiškėja, kad mūsų galimy- 
bės kur kas didesnės, nei kad manėme. Prašykime visko ir 
gausime daug, nes jei prašysime mažai, negausime nieko. 

Kiekvienas mūsų mąsto apie gyvenimo permainas, ku- 
rias norėtų įgyvendinti, bet mintį ir veiksmą skiria grio- 
va, kurios nesiryžtame įveikti. Kartą pasiryžę atsigręžia- 
me, stebėdamiesi, kad kažkada tai atrodė pernelyg sunku. 


Dešimtas įsakymas + 10 


Kodėl nepadarėme to anksčiau? Juoba kad kančia labiau 
slegia lūkuriuojant, sustingus negu grumiantis... Sutelkę 
pastangas - ne dėl jų pačių, o tam, kad pasiektume tikslą, 
kurį esame užsibrėžę, skausmo nebejaučiame. Pasiektas 
tikslas yra laimė. Kad jį pasiektume, pakanka nepažeis- 
ti svarbiausio dėsnio, kuris mums primena, kad tikrasis 
mūsų gyvenimo tikslas yra meilė. 


Turinys 


Turinys 


ĮŽ20837 22, 0555 o o 
Atsigręžk į savo praeitį LL ka 
Gyvenk pasimėgaudamas L... LP ki 
Kurk savo pasaulį | Luliauueis ks 
Dešimt įsakymų siekiant gero gyvenimo ........ 


Nebūk surūgęs iš pat ryto „LL 
Pojūčius semk rieškučiom L... 
Muydėlt' SAVė: suusiussalk na i Adas a AS 
Nepaprastas praregėjimas „L... kkk aki 


Iš pat ryto visus pasitik šypsena ..........U. 
Kai pasaulis tampa geresnis L... LL 
Grįžtamasis ryšys „LLU lkk aka 
Iš kur ta keista nepaaiškinama neapykanta? ..... 


Kad patirtum malonumą, 

pasitelk visus pojūčius „LL 
GT4Zlė į pAMtĄ Esi so ias a S 
Pasikliauk instinktais ...........LL. LL 

Turinys 


Aistringai domėkis darbu ir aplinka ......... 
Atšipalaidūok" įsuka za ia ones S 
Per kančias į žvaigždes L... 
Ieškok savo kelio L... LLkLakk kaka 


Mėgaukis kiekviena gyvenimo akimirka, 

kad ir ką veiktum <. 
SODAS ai a aa os Nas 
Kiekvienam sava erdvė .........LLLLL Lk 
Baimė'ir tapatybė. Ki5 kn kinui Ii k i 


Jijokis! Aistes i L a As 


Po darbų išsitiesk ir giliai įkvėpk .......UUo. 
Trumpa atokvėpio minutė LL Lkk kas 
Dabartis: isideti Arika a as a 


Kuo dažniau eik į žmones ...........LLLL is 
Neturėk pinigų, bet turėk šimtą draugų ......... 
Gera nuotaika ir sveikata... 
Nauji horizontai sans aa iii k a 


Vakarieniauk pasimėgaudamas .........UUUo. 
SusibūrimMI Metas Lenas Vika Ua k 
Susikurk šventinę nuotaiką L... 
Paįvairink kasdienybę LL... LL kis 

Menas užmigti Kliazma S S sis 80 
Sapmį svarba 4155 kris a E 82 

